title: James (1634)

text: Alus syttyi 12. kesäkuuta 1667 tuleen Chathamissa hollantilaisten hyökkäyksessä, mutta alus ei tuhoutunut. Aluksen päällikkönä oli 26. maaliskuuta 1668 John Hubbard, joka oli tehtävässä 5. huhtikuuta saakka, ja sen jälkeen 7. huhtikuuta päälliköksi tuli Willoughby Hannam 7. heinäkuuta saakka. Aluksen päällikkönä oli 20. syyskuuta 1671 alkaen Thomas Trafford 3. maaliskuuta 1672 saakka, kun alus oli vartiolaivana. Aluksen päällikkönä oli 24. tammikuuta 1672 John Hayward 17. lokakuuta asti. Alus osallistui Solebayn taisteluun punaisen laivueen etujoukossa 28. toukokuuta.


title: James (1634)

text: Aluksen päällikkönä oli James Storey 7. helmikuuta - 10. lokakuuta 1673, ja se osallistui Schooneveldin taisteluihin punaisen laivueen keskimmäisessä osastossa 28. toukokuuta ja 4. kesäkuuta sekä Texelin taisteluun 11. elokuuta. Alus luokiteltiin uudelleen kolmannen luokan linjalaivaksi vuonna 1677, ja se myytiin käyttökelvottomana 16. helmikuuta 1682.


title: Victory (1620)

text: Victory oli Englannin kuninkaallisen laivaston vuonna 1620 vesillelaskettu 42-tykkinen toisen luokan linjalaiva.


title: Victory (1620)

text: Alus tilattiin 10. maaliskuuta 1620 Deptfordin telakalta, jossa rakennustöistä vastasi William Burrell. Se laskettiin vesille vuonna 1620.


title: Victory (1620)

text: Alus otettiin palvelukseen 1627 päällikkönään lordi Denbigh ja myöhemmin lordi Harvey sekä Thomas Kettleby. Se osallistui vielä samana vuonna La Rochelleen tehtyyn hyökkäykseen. Vuonna 1636 aluksen päällikkönä oli Walter Stewart, ja se kuului Northumberlandin johtamaan Kanaalin laivastoon. Aluksen päällikkönä oli vuonna 1638 Sir Henry Mervyn, jonka lippulaivana alus oli kontra-amiraali nimityksen jälkeen. Seuraavana vuonna aluksen päällikkönä oli John Mennes ja vuonna 1641 John Povey, joka oli kontra-amiraalina. Seuraavana vuonna aluksen aluksen ollessa Kanaalin laivastossa sen päällikkönä oli John Mennes uudelleen ja hänen jälkeensä Richard Fogge ja edelleen Richard Haddock. Vuonna 1643 aluksen jatkaessa palvelustaan Kanaalissa sen päällikkönä oli Nathaniel Goodland ja seuraavana vuonna Benjamin Crandley. Goodland oli uudelleen aluksen päällikkönä vuonna 1646.


title: Victory (1620)

text: Alus makasi vuoden 1647 ankkurissa Portsmouthissa. Vuonna 1649 aluksen päällikkönä oli Robert Moulton, jonka alaisuudessa alus osallistui Kinsalen saartoon.


title: Victory (1620)

text: Ensimmäisessä Englannin-Hollannin sodassa aluksen päällikkönä oli vuodesta 1651 alkaen Lionel Lane, ja se osallistui 19. toukokuuta 1652 Doverin taisteluun, Dungenessin taisteluun 29. marraskuuta, Portlandin taisteluun 18. helmikuuta 1653, Gabbardin taisteluun 2.-3. kesäkuuta ja Texelin taisteluun 31. heinäkuuta. Lane ylennettiin valkoisen laivueen vara-amiraaliksi ennen Gabbardin taistelua. Vuoden 1653 lopulla aluksen päälliköksi tuli John Stoakes.


title: Victory (1620)

text: Sodan päätyttyä alusta ei enää otettu palvelukseen. Vuonna 1660 alus oli aseistettu 56 tykillä. Alus rakennettiin uudelleen Chathamin telakalla vuosina 1664-1666.


title: Victory (1620)

text: Aluksen uudelleen rakentaminen tilattiin 9. marraskuuta 1664 Chathamin telakalta, missä rakennustöistä vastasi Sir Phineas Pett nuorempi. Se laskettiin vesille 82-tykkisenä toisen luokan linjalaivana helmi- tai maaliskuussa 1666, jolloin rakennuskustannukset olivat 16 870 puntaa ja 15 shillinkiä. Muutostöiden aikana aluksen köliä pidennettiin etriä, millä saatiin poistettua tykkikansilla olleet portaat keulassa ja perässä. Rakennustyöt sitoivat pääosan telakan työvoimasta toisen Englannin-Hollannin sodan aikana.


title: Victory (1620)

text: Alus otettiin 4. huhtikuuta 1666 palvelukseen päällikkönään vara-amiraali Sir Christopher Myngs, jonka alaisuudessa se osallistui 7. kesäkuuta neljän päivän taisteluun ruhtinas Rupertin komentaman laivueen etujoukoissa. Taistelussa aluksella sai surmansa 28 miehistön jäsentä ja 87 haavoittui. Surmansa saaneiden joukossa oli aluksen päällikkö Myngs. Aluksen otti komentoonsa 8. kesäkuuta vara-amiraali Sir Edward Spragge, jonka alaisuudessa alus osallistui Pyhän Jaakon päivän taisteluun 25. heinäkuuta sinisen laivueen jälkipäässä. Spragge jätti aluksen 3. joulukuuta.


title: Victory (1620)

text: Kontra-amiraali Sir Joseph Jordan vastaanotti 26. maaliskuuta 1668 aluksen päällikkyyden, ja hän luopui siitä 5. huhtikuuta. Seuraavana päivänä aluksen päälliköksi tuli John Hubbard, joka oli tehtävässä 6. heinäkuuta saakka.


title: Victory (1620)

text: Aluksen päälliköksi tuli 16. tammikuuta 1672 Sir John Kempthorne, joka luopui tehtävästä 10. huhtikuuta. Seuraavana päivänä päälliköksi tuli Thomas Butler eli jaarli Ossory, joka oli tehtävässä 21. lokakuuta saakka. Kolmannessa Englannin-Hollannin sodassa alus osallistui Solebayn taisteluun 28. toukokuuta 1672 punaisen laivueen keskimmäisessä osastossa. Aluksen päälliköksi tuli 20. helmikuuta 1673 Sir William Jennings, joka oli tehtävässä 13. elokuuta asti. Alus osallistui punaisen laivueen selustaosastossa Schooneveldin taisteluihin 28. toukokuuta ja 4. kesäkuuta 1673 sekä Texelin taisteluun 11. elokuuta. Aluksen päällikkyyden vastaanotti 17. elokuuta Bernard Ludman, joka sai surmansa 29. lokakuuta.


title: Victory (1620)

text: Vuonna 1685 aluksen aseistusta vähennettiin 80 tykkiin. Alus piti vuonna 1690 rakentaa uudelleen, mutta tarkastuksessa se todettiin liian lahoksi. Alus romutettiin Woolwichin telakalla vuonna 1691.


title: Garland (1620)

text: Garland oli Englannin kuninkaallisen laivaston vuonna 1620 vesillelaskettu 42-tykkinen niin sanottu Middling ship, joka myöhemmin luokiteltiin kolmannen luokan linjalaivaksi.


title: Garland (1620)

text: Alus tilattiin 10. maaliskuuta 1620 Deptfordin telakalta, jossa rakennustöistä vastasi William Burrell. Se laskettiin vesille vielä saman vuoden lopulla.


title: Garland (1620)

text: Alus oli ensimmäisen kerran palveluksessa 1623-1624 päällikkönään Sir William Best. Se taisteli Pohjanmerellä merirosvoja vastaan. Vuosina 1624-1625 aluksen päällikkönä oli Sir Richard Bingley ja 1626-1628 Sir Henry Palmer. Alus osallistui 1628 La Rochelleen tehtyyn sotaretkeen ja myöhemmin sen päällikkönä oli Sir John Chudleigh.


title: Garland (1620)

text: Alus oli kunnostettavana 1629 - 1630 Chathamissa ja lokakuussa 1630 aluksen päällikkönä oli John Mennes sekä 1634 Thomas Kettleby. Alus kuului 1636 Northumberlandin Kanaalin alueella toimineeseen laivasto-osastoon päällikkönään Richard Fogge. Aluksen päällikkönä oli 1638 David Murray ja 1640-1641 Fogge uudelleen. Alus oli 1642 Kanaalin alueella päällikkönään Robert Slingsby. Vuosina 1644-1645 aluksen päällikkönä oli Richard Owen ja 1646 John Bowen. Alus kuului 1647-1648 läntisiä merialueita valvoneeseen osastoon päällikkönään Henry Bethell. Alus osallistui Kinsalen saarron valvontaan 1649 ja sen päällikkönä oli 1649-1650 Leonard Lidcott ja 1650 Lionel Lane. Aluksen päällikkönä oli 1651-1652 John Gibbs.


title: Garland (1620)

text: Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun, jonka jälkeen aluksen päälliköksi tuli Richard Batten. Alus osallistui vielä vuoden lopulla 28. syyskuuta Kentish Knockin ja 29. marraskuuta Dungenessin taisteluihin, joissa jälkimmäisessä Alankomaiden laivasto valtasi aluksen.


title: Garland (1620)

text: Alus liitettiin Alankomaiden laivastoon nimellä "Rozenkrans" ja se tuhoutui tulipalossa Scheveningenin taistelussa 31. heinäkuuta 1653.


title: Martin Schmidt

text: Martin Schmidt (s. 12. huhtikuuta 1967) on sveitsiläinen jalkapallovalmentaja ja entinen pelaaja.


title: Martin Schmidt

text: Schmidt teki pitkän pelaajauran Sveitsin alasarajoissa edustaen FC Natersia ja FC Raronia saavuttamatta kuitenkaan suurempaa menestystä.


title: Martin Schmidt

text: Valmentajaksi Schmidt siirtyi vuonna 2001, kun hänestä tuli Raronin apuvalmentaja. Toimittuaan kaksi vuotta apuvalmentajana Schmidt nousi kesällä 2003 seuran päävalmentajaksi. Hän valmensi seuraa viisi vuotta, kunnes siirtyi vuonna 2008 FC Thunin II-joukkueen peräsimeen. Kesällä 2010 Schmidtistä tuli 1. FSV Mainzin II-joukkueen päävalmentaja. Sveitsiläisen johdolla Mainz II sijoittui Regionalligassa kolmanneksi kaudella 2013/14 ja nousi kauden päätteeksi ensimmäistä kertaa 3. Ligaan.


title: Martin Schmidt

text: Helmikuussa 2015 Schmidtistä tuli FSV Mainzin edustusjoukkueen päävalmentaja tanskalaisen Kasper Hjulmandin saatua potkut. Schmidtin johdolla seura sijoittui kauden päätteeksi Bundesliigassa sijalle 11. Keväällä 2015 hän teki kolmivuotisen jatkosopimuksen Mainzin kanssa. Kaudella 2015/16 Schmidt teki hyvää työtä Mainzin peräsimessä ja seura sijoittui kauden päätteeksi Bundesliigassa kuudenneksi, mikä oli seuran paras sijoitus viiteen vuoteen. Kaudella 2016/17 Mainz pelasi Eurooppa-liigan lohkovaiheessa. Kaksi voitto Qəbələ FK:sta, kolme tasapeliä ja tappio RSC Anderlechtille riittivät vain lohkon kolmanteen sijaan. Bundesliigassa kausi sujui heikosti ja Mainz jäi putoamiskarsintojen ulkopuolelle vain paremman maalieronsa turvin. Kauden jälkeen Mainz purki Schmidtin sopimuksen.


title: Martin Schmidt

text: Syyskuussa 2017 Schmidtistä tuli Bundesliigan vaisusti aloittaneen VfL Wolfsburgin päävalmentaja. Schmidtin johdolla Wolfsburg pelasi kahdeksan ottelua ilman tappioita, mutta näistä vain yksi ottelu SC Freiburgia vastaan toi voiton. Talvitauon jälkeen peliesitykset heikkenivät ja joukkue onnistui voittamaan ainoastaan yhden kuudesta vuodenvaihteen jälkeen pelaamastaan ottelusta. Heikkojen tulosten myötä Schmidt jätti tehtävänsä seurassa jo helmikuun puolivälissä 2018.


title: Lylyjärvi (Parkano)

text: Lylyjärvi on Pirkanmaalla Parkanossa Hirviperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Lylyjärvi on osa Sammatinjoen valuma-aluetta.


title: Lylyjärvi (Parkano)

text: Järven pituus on 2 kilometriä, leveys 1,1 kilometriä ja sen pinta-ala on 96 hehtaaria. Se sijaitsee suovaltaisella metsäalueella Isonevan, Saarinevan ja Lylynevan välissä. Kaksi viimeistä suota ovat myös turvetuotantoalueita. Järveä ympäröivät suot ovat tiheään ojitettuja ja niiden suo-ojia on kaivettu järveen saakka yli kaksikymmentä. Osa ojista tuovat järveen Iso Hakonevan- ja Saarinevan tuotantoalueiden kuivatusojien vettä. Hakojärvestä laskee sen laskuoja, joka on ollut luontaisena aina olemassa ja ojan ympäristöä niitettiin vielä 1940-luvulla. Reppulammen laskuoja sen sijaan on tehty koneellisesti kaivamalla suo-ojituksen yhteydessä. Järven laskujoki on Haarainluoma eli entiseltä nimeltään Lylyjoki. Se lähtee järven lounaispäästä ja toimii viiden kilometrin matkallaan suoalueiden ojien johto-ojana Saaresjärveen asti. Järven rantaviivan pituus on 7,4 kilometriä. Järvi on soiden ympäröimä, mutta soistuneita rantoja on vähän. Järven keskikohdasta työtyy itään 600 metriä pitkä Majalahti, joka on soistumassa umpeen. Järvi on kivinen ja Majalahdessa sekä sen suulla sijaitsevat järven ainoat kaksi saarta. Kaakkoisrannalla sijaitsee kaksitoista vapaa-ajan asuntoa, joille johtaa tiet yhdystieltä 13357.


title: Lylyjärvi (Parkano)

text: Järven vedenlaatua on tutkittu ainakin 57 kertaa vuosina 1972–2016. Mittausten mukaan veden hapen kyllästysaste oli keskimäärin 51% ja sen valuhteluväli oli 0%–97%. Vastaavat hapen liukoisuusarvot olivat keskimäärin 5,9 mg/l (milligrammaa litrassa) eli vaihteluvälinä 0–12,2 mg/l. Veden kokonaisfosforipitoisuus vaihteli 12–230 µg/l (mikrogrammaa litrassa) ja sen keskiarvon ollessa 30,3 µg/l. Vastaavat kokonaistyppipitoisuudet olivat 420–1700 µg/l ja 760 µg/l. Veden sameus vaihteli 0,14–23 FNU ja oli keskimmäärin 2,4 FNU. Järven tila oli ekologisesti hyvä.


title: Lylyjärvi (Parkano)

text: Turvetuotannossa liikkeelle lähtevät humushiukkaset kuluttavat veden happea hajotessaan ja aiheuttavat happikatoa vesitöissä. Tämä näkyy ajoittain myös Lylyjärvessä, jota turvetuotanto rasittaa.


title: Reppulampi

text: Reppulampi on Pirkanmaalla Parkanossa Hirviperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Reppulampi on osa Sammatinjoen valuma-aluetta.


title: Reppulampi

text: Lammen pituus on 350 metriä, leveys 250 metriä ja sen pinta-ala on 4,2 hehtaaria. Se sijaitsee Isonevan ja Vähä Saarinevan välissä suolla Lylyjärven pohjoispuolella. Ympäristön suot on ojitettu tiheästi ja pohjoispuolen ojien vedet ohjataan Reppulammen kautta Lylyjärveen. Rantaviivan pituus on 950 metriä ja ranta on kokonaan suota. Lampi on autio eikä sinne johda teitä. Lähin metsäautotie kiertää lammen 250 metriä etäisyydeltä.


title: Reppulampi

text: Vanhassa vuoden 1959 peruskartassa lampi sijaitsi suolla vailla mitään laskuojaa. Soiden ojittamisen myötä lammen vedet johdettiin Lylyjärveen.


title: Hakojärvi (Parkano, Kankaanpää)

text: Hakojärvi on Pirkanmaalla Kihniössä ja Parkanossa Hirviperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Hakojärvi on osa Sammatinjoen valuma-aluetta.


title: Hakojärvi (Parkano, Kankaanpää)

text: Järven pituus on 1,2 kilometriä, leveys 550 metriä ja sen pinta-ala on 38 hehtaaria. Se sijaitsee Hakokankaan ja Lylyjärven välissä. Pohjoispuolella sijaitsevat Vähä- ja Iso Hakonevan turvetuotantoalueet. Ympäröivät suot on ojitettu tiheästi ja suo-ojat on kaivetty Hakojärveen asti. Järvellä on aina ollut luontainen laskuoja, joka on edelleen toiminnassa kaivetuista johto-ojista huolimatta. Laskuoja laskee Lylyjärveen 1,5 kilometrin pituisena. Rantaviivan pituus on 3,3 kilometriä ja ranta on vain osittain suota. Rantaan on rakennettu kaksi vapaa-ajan asuntoa, joille johtaa tiet turvetuotantoalueiden huoltoteiltä. Parkanon ja Kihniön välinen raja ylittää järven itä-länsi-suuntaisena niin, että järven pohjoispäästä murto-osa jää Kihniön puolelle.


title: Hakojärvi (Parkano, Kankaanpää)

text: Vuoden 1959 painetun peruskartan mukaan, Hakojärven laskuojan ympäristössä sijaitsi neljä latoa. Ne kuuluivat Linnankylälle ja palvelivat vanhaa tapaa niittää luonnonniityiltä heinää.


title: Jozef Israëls

text: Jozef Israëls (27. tammikuuta 1824 Groningen, Alankomaat – 12. elokuuta 1911 Haag) oli hollantilainen taidemaalari, piirtäjä, kaivertaja ja kuvittaja.


title: Jozef Israëls

text: Israëls aloitti opintonsa Amsterdamissa ja opiskeli myös Pariisissa 1845–1847. Uransa alkuvuosina hän maalasi romanttisia muotokuvia ja perinteisiä historiallisia teoksia, mutta vielä ilman suurta menestystä. Hän siirtyi kuvaamaan hollantilaisia maalaisia ja kalastajia realistisella tyylillä vuodesta 1855 alkaen. Hän muutti Haagiin 1871, ja hänestä tuli Haagin koulukunnan (1860–1900) johtaja. Häntä kutsuttiin "Hollannin Millet'ksi" Jean-François Millet'n mukaan. Israëls maalasi öljyväreillä ja vesiväreillä, ja hän oli myös taitava kaivertaja. Hänen poikansa Isaac oli impressionistinen taidemaalari.


title: Kristina från Duvemåla

text: Kristina från Duvemåla on Benny Anderssonin säveltämä ja Björn Ulvaeuksen kirjoittama musikaali, joka sai kantaesityksensä Malmön kaupunginteatterissa vuonna 1995. Se perustuu Vilhelm Mobergin vuonna 1949 ilmestyneeseen romaanisarjaan "Maastamuuttajat" ("Utvandrarna"), joka kertoo 1800-luvun köyhistä ruotsalaissiirtolaisista Yhdysvalloissa. Suomessa musikaali kantaesitettiin Helsingin Svenska Teaternissa 2012 nimiosassa Maria Ylipää, joka valittiin päärooliin myös Göteborgin oopperan ja Tukholman Cirkus-teatterin uusintatuotantoon 2014–2015.


title: Kristina från Duvemåla

text: 1980-luvulla Abba-yhtyeen entiset jäsenet Björn Ulvaeus ja Benny Andersson saivat menestystä musikaalillaan "Chess", jonka he laativat yhdessä Tim Ricen ja Richard Nelsonin kanssa. Se kertoo shakin huippupelaajista. "Chessin" menestyksen myötä ruotsalaiskaksikko alkoi vähitellen miettiä aihetta seuraavaksi musikaaliksi.


title: Kristina från Duvemåla

text: Ulvaeuksen ja Anderssonin mukaan ajatus Nobel-palkitun Mobergin 2000-sivuisen "Maastamuuttajien" tiivistäminen musikaaliksi tuntui aluksi mahdottomalta, jopa pyhäinhäväistykseltä. He päättivät nostaa teoksesta musikaalin keskusteemaksi Kristinan ja Karl Oskarin välisen rakkaustarinan.


title: Kristina från Duvemåla

text: Andersson ja Ulvaeus ottivat dramaturgiseksi neuvonantajakseen Carl Johan Sethin, jonka kanssa he tekivät yhteistyötä pari vuotta. Eteneminen oli hidasta, kunnes mukaan tuli ohjaaja Lars Rudolfsson ja erilliset kohtaukset alkoivat löytää järjestyksensä ja oman paikkansa teoksessa.


title: Kristina från Duvemåla

text: Vuonna 1995 Malmössä kantaesitetty "Kristina från Duvemåla" siirtyi seuraavana vuonna Göteborgin oopperaan ja vuonna 1998 Tukholman Cirkus-teatteriin. Yhteensä sitä esitettiin yli viisi vuotta ja se sai yli miljoona katsojaa. Teosta on esitetty myös konserttiversiona Ruotsissa, Yhdysvaltojen Minnesotan ruotsalaisalueilla, New Yorkin Carnegie Hallissa 2009 ja Lontoon Royal Albert Hallissa 2010.


title: Kristina från Duvemåla

text: Helsingin Svenska Teaternissa musikaali sai Suomen-kantaesityksensä 29. helmikuuta 2012. Musikaali esitettiin 189 kertaa, ja siitä tuli Svenskanin kaikkien aikojen menestynein tuotanto. Katsojakyselyjen mukaan Helsingin yleisöstä oli kolmannes suomenkielisiä, kolmannes suomenruotsalaisia ja kolmannes Helsinkiin teatterivierailulle matkustaneita ruotsalaisia.


title: Kristina från Duvemåla

text: Vuonna 2014 musikaalista tehtiin uusintaensi-ilta Göteborgin oopperaan. Sieltä se siirtyi Tukholman Cirkukseen, jossa sitä esitettiin syyskauden 2015. Pääosissa olivat samat näyttelijät kuin Helsingissäkin: Maria Ylipää (Kristina), Robert Noack (Karl Oskar), Birthe Wingren (Ulrika) ja Oskar Nilsson (Robert).


title: Speaker (1650)

text: Speaker oli Englannin tasavallan laivaston vuonna 1650 vesillelaskettu 62-tykkinen kolmannen luokan linjalaiva.


title: Speaker (1650)

text: Alus tilattiin 12. huhtikuuta 1649 Woolwichin telakalta, jossa rakennustöistä vastasi Christopher Pett. Se laskettiin vesille huhtikuussa 1650. Aluksen rakennuskustannukset olivat 6 669 puntaa.


title: Speaker (1650)

text:
Alus otettiin palvelukseen vuonna 1650 Downsin ja itärannikon lippulaivana päällikkönään Nehemiah Bourne, joka oli tehtävässä vuoteen 1652 saakka.
Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun päällikkönään John Coppin, joka oli tullut aluksen päälliköksi hieman aiemmin. Alus osallistui 28. syyskuuta Kentish Knockin taisteluun. Aluksen päälliköksi tuli John Gilson, jonka alaisuudessa se osallistui Dungenessin taisteluun 30. marraskuuta.


title: Speaker (1650)

text: Vuoden 1653 alussa aluksen päälliköksi tuli William Penn, joka oli samalla sinisen laivueen amiraalina. Alus osallistui 18. helmikuuta Portlandin taisteluun. Myöhemmin samana vuonna aluksen päälliköksi tuli Roger Martin ja edelleen Samuel Howett, joka oli punaisen laivueen kontra-amiraali. Alus osallistui 2.-3. kesäkuuta Gabbardin taisteluun. Alus vietti talven 1653–1654 St. Helenalla.


title: Speaker (1650)

text: Vuonna 1656 aluksen päälliköksi tuli Richard Stayner ja alus kuului Robert Blaken laivastoon. Se osallistui 9. syyskuuta hyökkäykseen Espanjan kuninkaallisen laivaston kaljuunoita vastaan ja Santa Cruz de Tenerifen taisteluun 20. huhtikuuta 1657. Vuonna 1658 aluksen päällikkönä oli William Whitehorne, joka oli samalla Downsin komentaja. Myöhemmin aluksen päällikkyyden vastaanotti William Goodson ja edelleen Stayner, joka oli ylennetty kontra-amiraaliksi. Vuonna 1659 aluksen päällikkönä oli Esutace Smith ja alus oli Gibraltarin alueella. Aluksen päällikkönä oli vuonna 1660 Robert Clerke.


title: Speaker (1650)

text: Kuningasvallan palauttamisen jälkeen alus nimettiin 23. toukokuuta 1660 HMS "Maryksi". Robert Clerke jatkoi aluksen päällikkönä, ja alus oli sijoitettu Downsiin Aluksen päälliköksi tuli 1. huhtikuuta 1661 aateloitu Sir Richard Stayner, joka sai surmansa 15. lokakuuta 1662. Alus kuului Sandwichin jaarlin laivastoon Tangerin edustalla, ja se oli Algerissa 31. heinäkuuta.


title: Speaker (1650)

text: Aluksen päällikkönä oli 21. syyskuuta 1664 alkaen Sir Jeremiah Smith, joka oli tehtävässä 29. elokuuta 1665 saakka. Toisessa Englannin-Hollannin sodassa alus osallistui 3. kesäkuuta 1665 Lowestoftin taisteluun punaisen laivueen pääosastossa. Smithin luovuttua päällikkyydestä aluksen päälliköksi tuli 30. elokuuta John Cox, joka oli tehtävässä 15. syyskuuta saakka. Alus osallistui taisteluun 3.-4. syyskuuta, jolloin Cox haavoittui. Alus oli korjattavana 15. syyskuuta - 22. marraskuuta.


title: Speaker (1650)

text: Smith palasi aluksen päälliköksi 23. marraskuuta jatkaen tehtävässä seuraavaan kesäkuuhun. Alus lähti laivueen mukana Tangeriin joulukuussa 1665. Alus oli neljän päivän taistelun 1.-4. kesäkuuta 1666 aikana muonitettavana Portsmouthissa, ja 6. kesäkuuta aluksen päällikkyyden vastaanotti William Poole. Pyhän Jaakon päivän taistelussa 25. heinäkuuta alus kuului sinisen laivueen pääosastoon. Alus siirrettiin reserviin 17. helmikuuta 1667.


title: Speaker (1650)

text: Alus palautettiin palvelukseen 1. tammikuuta 1668 Allinin johtamaan laivueeseen Välimerelle päällikkönään Clerke, joka sai surmansa 23. joulukuuta 1669. Aluksen päälliköksi tuli 1. tammikuuta 1670 Daniel Helling, joka sai surmansa 7. huhtikuuta 1672. Alus oli vuoden 1671 Välimerellä Spraggen laivueessa, jonka mukana se osallistui Bugianlahden taisteluun 8. toukokuuta 1671. Aluksen päällikkönä oli 8. huhtikuuta 1672 alkaen John Brookes, joka oli tehtävässä 18. syyskuuta asti. Kolmannen Englannin-Hollannin sodan alettua alus osallistui 7. kesäkuuta 1672 Solebayn taisteluun sinisen laivueen jälkiosastossa.


title: Speaker (1650)

text: Aluksen päälliköksi tuli 19. syyskuuta Sir Roger Strickland, joka oli tehtävässä 13. maaliskuuta 1675 saakka. Alus osallistui 28. toukokuuta ja 4. kesäkuuta 1673 Schooneveldin taisteluihin sinisen laivueen jälkiosastossa sekä Texelin taisteluun 11. elokuuta punaisessa laivueessa. Vuonna 1677 aluksen aseistus lisättiin 62 tykkiin. Stricklandin ollessa uudelleen aluksen päällikkönä (25. joulukuuta 1677 - 15. tammikuuta 1679) alus valtasi 1. huhtikuuta 1678 HMS "Rupertin" kanssa 40-tykkisen algerialaisen aluksen.


title: Speaker (1650)

text: Aluksen päälliköksi tuli 16. tammikuuta 1679 Henry Killigrew, joka kuoli 22. heinäkuuta. Aluksen päälliköksi tuli 1. syyskuuta Leonard Harris, joka kuoli 31. maaliskuuta 1780 aluksen ollessa vartiolaivana. Alus rakennettiin uudelleen vuosina 1687–1688 Woolwichissa.


title: Speaker (1650)

text: HMS "Maryn" uudelleen rakentaminen tilattiin vuonna 1687 Woolwichin telakalta, jossa töistä vastasi Thomas Shish. Alus laskettiin vesille vuonna 1688. Muutostöiden päätyttyä alus luokiteltiin 62-tykkiseksi kolmannen luokan linjalaivaksi.


title: Speaker (1650)

text: Alus otettiin palvelukseen 23. heinäkuuta 1688 Sir Roger Stricklandin lippulaivaksi päällikkönään John Laton. Se kuului Dartmouthin laivastoon lokakuussa. Aluksen päällikkönä oli 22. joulukuuta Mathew Aylmer, jonka alaisuudessa se osallistui Bantrynlahden taisteluun 1. toukokuuta 1689. Vuonna 1690 alus oli Länsi-Intiassa päällikkönään Lawrence Wright.


title: Speaker (1650)

text: Vuonna 1692 aluksen päällikkönä oli Robert Arthur, joka sai surmansa helmikuussa 1693. Arthurin kuoleman jälkeen aluksen tilapäiseksi päälliköksi tuli luutnantti Richard Wyatt, jonka johdolla alus osallistui Désiraden edustalla kahakkaan 21. helmikuuta. Aluksen päälliköksi tuli toukokuussa Henry Boteler (tai Butler). Vuoden lopulla alus kuului Kanaalin laivastoon päällikkönään John Jennings. Seuraavana vuonna alus kuului Russellin laivastoon ollen Välimerellä lokakuussa. Alus valtasi Duguay-Trouainin laivasto-osastosta "Le Diligenten" 12. toukokuuta Scillyn edustalla. Vuoden lopulla alus kuului Goodin laivastoon päällikkönään Edward Hopson. Marraskuussa 1695 aluksen päällikkyyden vastaanotti Charles Wager.


title: Speaker (1650)

text: Vuonna 1696 aluksen päällikkönä oli Thomas Harman ja alus oli Gibraltarin alueella. Samana vuonna alus luokiteltiin uudelleen neljännen luokan linjalaivaksi. Seuraavana vuonna aluksen päällikkönä oli Thomas Poulton.


title: Speaker (1650)

text: Alus oli vuonna 1699 vartiolaivana Chathamissa päällikkönään Thomas Jennings. Vuonna 1702 aluksen päällikkönä oli Edward Hopson ja alus oli mukana Cadizin operaatiossa elokuussa. Alus kuului 12. lokakuuta Shovellin laivastoon Vigonlahden taistelussa, ja se oli kontra-amiraali Basil Beaumontin lippulaivana vuonna 1703. Alus haaksirikkoutui myrskyssä Goodwin Sandsissä 27. lokakuuta 1703, jolloin Beaumont hukkui.


title: Salmetar

text: Salmetar oli Iisalmessa vuosina 1897–2007 ilmestynyt sanoma- ja paikallislehti.


title: Salmetar

text: Kuopiolaisen kirjanpainaja O. W. Backmanin perustama "Salmetar" oli Iisalmen ensimmäinen sanomalehti. Se oli luonteeltaan paikallinen ja linjaltaan suomenmielinen. Vuonna 1904 lehti asettui perustuslailliselle kannalle ja vuonna 1907 se julistautui nuorsuomalaiseksi. Vuonna 1919 "Salmettaresta" tuli Kansallisen Edistyspuolueen kannattaja.


title: Salmetar

text: Vuonna 1925 "Salmettarelle" perustettiin maalaisliittolainen kilpailija "Iisalmen Sanomat". Samaan aikaan lehdestä tuli kokoomuspuolueen äänenkannattaja. Vuonna 1950 se muuttui puolueisiin sitoutumattomaksi. "Iisalmen Sanomien" muututtua kuusipäiväiseksi vuonna 1952 "Salmetar" joutui taloudellisesti yhä ahtaammalle. Kuopiolaisen "Savon" kustannusyhtiö osti sen vuonna 1965, jolloin "Salmettaressa" alettiin julkaista myös yhtiön päälehden aineistoa. Vuonna 1967 lehti myytiin "Iisalmen Sanomille", minkä jälkeen se ilmestyi Iisalmen kaupungin paikallislehtenä. Vuoden 2008 alussa "Salmetar" liitettiin osaksi sunnuntain "Iisalmen Sanomia".


title: Salmetar

text: "Salmetar" ilmestyi aluksi kahdesti, vuodesta 1907 lähtien kolmesti, vuodesta 1966 neljästi ja vuodesta 1967 kerran viikossa. Sen levikki oli 1910- ja 1920-luvuilla 3 000–4 000, 1940-luvulla 2 000–3 000 ja paikallislehtenä 1970- ja 1980-luvuilla 5 000–6 500 kappaletta. Sanomalehtenä ilmestyneen "Salmettaren" päätoimittajina työskentelivät Antti Tani (1897–1910), Santeri Rissanen (1910–1911, 1919–1926 ja 1928–1930), F. W. Kallio (Nyberg, 1911–1917), Väinö Raatikainen (1917–1918), Sakari Brofeld (1926), Aaro A. Nuutinen (1926–1928), Leo Tevala (Tåg, 1930–1941, 1943–1947 ja 1949–1958), J. K. Saarinen (1941–1943), Jorma Kiuasperä (1947–1949), J. J. Harlamo (1952), Heikki Kääriäinen (1953) ja Eeva Remes (vuodesta 1958).


title: Ruby (1652)

text: Ruby oli Englannin tasavallan laivaston vuonna 1652 vesillelaskettu Ruby-luokan 46-tykkinen neljännen luokan linjalaiva.


title: Ruby (1652)

text: Alus tilattiin toukokuussa 1651 Deptfordin telakalta, jossa rakennustöistä vastasi Peter Pett. Se laskettiin vesille 15. maaliskuuta 1652.


title: Ruby (1652)

text: Alus otettiin palvelukseen vuonna 1652 päällikkönään John Lambert. Myöhemmin samana vuonna päällikkyyden vastaanotti Anthony Houlding. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun, Kentish Knockin taisteluun 28. syyskuuta ja Portlandin taisteluun 18. helmikuuta 1653, jossa Houlding sai surmansa. Aluksen päällikkönä oli tämän jälkeen Robert Sanders, jonka alaisuudessa se osallistui valkoisen laivueen pääosastossa Gabbardin taisteluun 2.-3. kesäkuuta. Myöhemmin aluksen päällikkönä oli Edmund Curtis.


title: Ruby (1652)

text: Alus osallistui myös toisen ja kolmannen Englannin-Hollannin sodan taisteluihin. Se palveli sotien jälkeen Länsi-Intiassa, ja vuonna 1683 se siirrettiin Leewardsaarille suojaamaan brittiläistä siirtokuntaa Karibianmeren merirosvoilta.


title: Ruby (1652)

text: Alus rakennettiin uudelleen vuonna 1687 Blackwallissa Sir Henry Johnsonin telakalla. Se osallistui Espanjan perimyssotaan, jonka aikana se osallistui amiraali John Benbowin mukana taisteluun elokuussa 1702.


title: Ruby (1652)

text: Alus rakennettiin uudelleen Deptfordissa vuonna 1706 neljännen luokan aluksena, jolloin sillä oli 46-54 tykkiä. Ranskan laivaston "Mars" valtasi HMS "Rubyn" Lizardin taistelussa 21. lokakuuta 1707. Alus siirrettiin Brestiin, jossa se liitettiin Ranskan laivastoon nimellä "Ruby". Alus osallistui Lähi-idän sotatoimiin ennen kuin se poistettiin palveluksesta ja romutettiin vuonna 1708.


title: Brahuit

text: Brahuit ovat joukko heimoja, joiden jäseniä asuu pääasiassa Belutšistanissa ja Pakistanin Sindhissä. Heidän määräkseen on arvioitu 861 000 −1,5 miljoonaa Pakistanissa, noin 200 000 Afganistanissa ja 10 000 Iranissa. Brahuit puhuvat brahuin kieltä, joka on muista alueen asukkaiden puhumista kielistä poiketen dravidakieli.


title: Brahuit

text: Brahuiden ydinalue on Kalat Pakistanin Belutšistanissa. Poliittisesti brahuita voidaan kuvailla eri heimojen löyhäksi konfederaatioksi. 1700-luvulta Pakistanin itsenäistymiseen saakka heitä hallitsivat Ahmadzaisien dynastia. Heimon jäsenyys perustuu löyhästi isälinjoihin ja uskollisuuteen jollekin tietylle heimolle. Heimoa johtaa "sadar", jonka asema on perinnöllinen. "Sadar" on myös välikäsi heimojen ja keskushallinnon välillä.


title: Brahuit

text: Brahuiden perinteinen elinkeino on paimentolaisuus, joka on hitaasti muuttunut perinteisestä paimentolaisuudesta laitumienvaihtoon ja vielä sittemmin kohti tavallista aloillaan pysyvää maataloutta. Paimentolaisuutta harjoittavat brahuit asuvat vuohenkarvoista tehdyissä teltoissa ja elävät karjastaan. Maaliskuusta lokakuuhun he kasvattavat esimerkiksi hedelmiä ja vihanneksia muuttaen marraskuussa etelään myymään karjaa ja käsitöitä. Nykyisin monet ovat myös asettuneet viljelemään maata Sindhiin.


title: Brahuit

text: Lähes kaikki brahuit ovat sunnalaisia muslimeja. Osalla brahuimiehistä on useita vaimoja ja avioerot ovat epätavallisia. Miehet ovat perinteisesti naineet veljiensä tyttäriä. Naiset eivät noudata huntujen käyttöä tiukasti. Brahuin kielen lisäksi monet brahuista puhuvat myös belutšia. Monet brahuin kieltä puhuvat mieltävätkin itsensä voimakkaasti belutšeiksi.


title: Bentsiilihappotoisiintuminen

text: Bentsiilihappotoisiintuminen on toisiintumisreaktio, jossa 1,2-diketonista muodostuu vahvan emäksen vaikutuksesta α-hydroksikarboksyylihappo. Tämän reaktion havaitsi ensimmäisen kerran Justus von Liebig vuonna 1828 kuumentaessaan bentsiiliä emäksisessä liuoksessa. Tällöin bentsiili toisiintui bentsiilihapoksi, mistä reaktio on saanut nimensä. Bentsiilihappotoisiintuminen on ensimmäinen kuvailtu toisiintumisreaktio.


title: Bentsiilihappotoisiintuminen

text: Bentsiilihappotoisiintuminen tapahtuu mille tahansa 1,2-diketonille emäksisissä olosuhteissa, mutta tunnetuin se on aromaattisille diketoneille. Reaktio voi tapahtua myös α-ketoaldehydeille. Rengasrakenteisilla diketoneilla tapahtuu rengaskoon pieneneminen yhden hiiliatomin verran. Emäksenä reaktiossa voidaan käyttää hydroksideja, jolloin muodostuu happokäsittelyn jälkeen α-hydroksikarboksyylihappo tai alkoksideja (ei helposti pelkistyviä alkoksideja kuten etoksideja tai metoksideja). Tällöin tuote on α-hydroksikarboksyylihapon esteri. Reaktio suoritetaan usein veden ja orgaanisen liuottimen seoksessa, mutta voidaan myös suorittaa kuivareaktiona ilman liuottimia, jolloin se voi olla myös nopeampi.


title: Bentsiilihappotoisiintuminen

text: Bentsiilihappotoisiintumisen reaktiomekanismin ensimmäinen vaihe on nukleofiilisen hydroksidianionin additioreaktio elektrofiilisen karbonyyliyhdisteen karbonyyliryhmän hiiliatomiin, jolloin muodostuu tetraedrimäinen välivaihe. Tämä välivaihe hajoaa, jolloin syntyy karbonyyliryhmä ja alkuperäisen ketonin alkyyli- tai aryyliryhmä vaeltaa ja muodostaa sidoksen toisen karbonyyliryhmän hiiliatomin kanssa. Protonoinnin seurauksena muodostuu α-hydroksikarboksyylihappo. Reaktiota katalysoivat myös eräät siirtymämetallit kuten rodium.


title: Studio JJ

text: Studio JJ on vuonna 1980 perustettu äänitysstudio, joka sijaitsee Tampereen keskustassa. Sen omistaja on Juuso Nordlund. Studio soveltuu erityisesti live-tyyppiseen musiikin tallentamiseen.


title: Studio JJ

text: Studio JJ on yksi Suomen vanhimmista analogisista studioista. Sen alkuajat olivat hankalat, sillä studion valmistuessa 1980-luvun puolivälissä alkoi digiaika.


title: Pure (albumi)

text: Pure on ramopunk-yhtye Poikien viides studioalbumi. Se julkaistiin helmikuussa 1996 levymerkillä Poko Records.


title: Cauchyn integraalilause

text: Cauchyn integraalilause on yksi matemaattisen kompleksianalyysin perustavimmista lauseista. Se koskee holomorfisten funktioiden viivaintegraalia kompleksitasolla. Oleellisesti se sanoo, että jos kaksi pistettä yhdistetään toisiinsa kahdella eri polulla ja jokin funktio on holomorfinen kaikkialla näiden polkujen välisellä alueella, molemmat viivaintegraalit saavat saman arvon. Lause on nimetty Augustin-Louis Cauchyn mukaan.


title: Cauchyn integraalilause

text: Lause muotoillaan tavallisesti seuraavasti: Olkoon "U" formula_1:n yhdesti yhtenäinen avoin osajoukko ja "f": "U" ? formula_1 holomorfinen funktio ja formula_3 joukossa U kulkeva suoristuva polku, jonka päätepiste on sama kuin alkupiste. Silloin "f":n viivaintegraali tämän polun yli on nolla:


title: Cauchyn integraalilause

text: Cauchyn integraalilause voidaan yhtäpitävästi muotoilla myös niin, että yhdesti yhtenäisessä alueessa analyyttisen funktion käyräintegraali pisteestä "a" pisteeseen "b" on sama kaikilla käyrillä tai poluilla, jotka johtavat pisteestä "a" pisteeseen "b".


title: Cauchyn integraalilause

text: Että alue "U" on yhdesti yhtenäinen, merkitsee intuitiivisesti, että siinä ei ole "reikiä" keskellä. Täsmällisemmin käsite voidaan määritellä homotopian avulla. Alue on yhdesti yhtenäinen, jos siinä jokainen umpinainen polku eli polku, jonka päätepiste on sama kuin alkupiste, voidaan jatkuvasti muuntaa pisteeksi. Tämä on yhtäpitävää sen kanssa, että alueen perusryhmä on triviaali ryhmä. Esimerkiksi kaikki kiekot sekä kompleksitasossa kahden yhdensuuntaisen suoran väliin jäävät alueet ovat yhdesti yhtenäisiä, samoin kaikki alueet, jotka ovat homeomorfisia jonkin tällaisen alueen kanssa. Sen sijaan esimerkiksi rengasmainen, kahden sisäkkäisen ympyrän väliin jäävä alue alue formula_5, ei ole yhdesti yhtenäinen.


title: Cauchyn integraalilause

text: Cauchy todisti integraalilauseen funktioille, jotka hänen käyttämänsä määritelmän mukaan olivat analyyttisiä. Hänen käyttämäänsä määritelmään ei kuulunut ainoastaan, että funktiolla on derivaatta, vaan myös että sen reaali- ja imaginaariosan osittaisderivaatat ovat jatkuvia. Hänen todistamassaan muodossa lause päti ainoastaan tällä edellytyksellä. Myöhemmin Édouard Goursat todisti keksimänsä apulauseen, Goursat'n lemman avulla, että lause pätee jokaiselle kompleksitason kompleksiarvoiselle funktiolle, jolla on derivaatta kaikkialla jollakin alueella. Vasta näin todistetun Cauchyn integraalilauseen yleisemmän version avulla voidaan todistaa, että kompleksitasossa jokaisella funktiolla, jolla on derivaatta jollakin alueella, osittaisderivaatat ovat jatkuvat ja funktiolla on kaikkien kertalukujen derivaatat. Nykyisin kompleksitasossa onkin tapana määritellä analyyttinen eli holomorinen funktio funktioksi, jolla on derivaatta; Cauchyn integraalilause pätee kaikille tällaisille funktioille.


title: Cauchyn integraalilause

text: Ehto, että alue "U" on yhdesti yhtenäinen, on kuitenkin oleellisen tärkeä. Esimerkkinä voidaan tarkastella polkua


title: Cauchyn integraalilause

text: jonka jälki on yksikköympyrä, ja käyräintegraalia


title: Cauchyn integraalilause

text: joka siis ei ole nolla. Cauchyn integraalilause ei päde tällaiselle funktiolle, koska formula_8 ei ole määritelty origossa. Laajin alue, jossa funktio formula_9 on määritelty, onkin formula_10, joka ei ole yhdesti yhtenäinen, koska siinä on "reikä" origossa.


title: Cauchyn integraalilause

text: Cauchyn integraalilause on kompleksianalyysin keskeisimpiä tuloksia. Sen avulla voidaan todistaa monia muita tärkeitä tuloksia kuten


title: Cauchyn integraalilause

text: Liouvillen lauseesta seuraa suoraan myös algebran peruslause, jonka mukaan kompleksitasossa jokaisella polynomilla, joka ei ole vakio, on ainakin yksi nollakohta. Tämän tosin Karl Friedrich Gauss oli jo vuonna 1799 todistanut toisin keinoin, käyttämättä kompleksianalyysin tuloksia.


title: Cauchyn integraalilause

text:
Cauchyn integraalilauseen käänteislause on Moreran lause. Sen mukaan jos funktio "f" on jatkuva alueessa "U" ja jos
jokaisella alueen "U" umpinaisella paloittain säännölliselle polulle formula_13, niin "f" on holomorfinen alueessa "U".


title: Naëma Lemberg

text: Naëma Gustava Lemberg (20. joulukuuta 1869 Turku – 7. helmikuuta 1959) oli suomalainen kieltenopettaja ja rehtori. Hän sai kouluneuvoksen arvonimen 1954.


title: Naëma Lemberg

text: Lembergin vanhemmat olivat nahkurimestari Magnus Reinhold Lemberg ja Mathilda Charlotta Granroth. Hän kävi tyttökoulun ja jatko-opiston ja valmistui 1890. Hän teki useita opintomatkoja Saksaan 1893–1928.


title: Naëma Lemberg

text: Lemberg teki uransa kieltenopettajana turkulaisissa kouluissa. Hän oli Turun yksityisen suomalaisen tyttökoulun ruotsin ja saksan kielen opettaja 1890–1892, Turun tyttökoulun saksan kielen opettaja 1894–1927, Turun tyttölyseon saksan kielen nuorempi lehtori 1927–1936 ja rehtori vuoteen 1935 sekä Turun suomalaisen jatko-opiston saksan kielen opettaja 1895–1902, 1909–1910, 1918–1925.


title: Naëma Lemberg

text: Lemberg oli Turun suomalaisen jatko-opiston johtokunnan jäsen vuosina 1895–1925, ja hän toimi myös jatko-opiston taloudenhoitajana 1918–1925.


title: Naëma Lemberg

text: Lemberg julkaisi suomalais-saksalaisen taskusanakirjan vuonna 1904 ja toimitti korjatun painoksen Nikodemus Hauvosen saksalais-suomalaisesta taskusanakirjasta.


title: Naëma Lemberg

text: Turun Eläinten Ystävät julkaisi suomeksi ja ruotsiksi hänen esitelmänsä "Eläinsuojelu ja koulun suhtautuminen siihen", jonka hän piti yhdistyksen vuosikokouksessa 1929.


title: Alex Biega

text: Alex Biega (s. 4. huhtikuuta 1988 Montreal, Quebec, Kanada) on kanadalainen jääkiekkoilija, joka pelaa NHL-joukkue Vancouver Canucksin organisaatiossa. Buffalo Sabres varasi hänet viidennellä kierroksella .


title: Alex Biega

text: QMJHL-joukkue Rimouski Océanic varasi Biegan vuoden 2004 ensimmäisellä kierroksella. Biega päätti kuitenkin pelata Salisburyn yliopiston jääkiekkojoukkueessa. Vuonna 2005 Saint John Sea Dogs varasi hänet QMJHL:n laajennusvarauksessa, mutta hän ei pelannut Saint Johnissa. Yhden kauden Salisburyssa pelattuaan Biega siirtyi Harvardin yliopistoon, jossa pelasi neljän kauden ajan. Hänet valittiin ensimmäisellä kaudellaan NCAA:n tulokkaiden tähdistökentälliseen. Biega valittiin myös joukkueensa arvokkaimmaksi pelaajaksi. Kausina 2007–2008 ja 2008–2009 Biega valittiin kolmanteen tähdistökentälliseen. Viimeisenä vuotenaan Harvardissa hän oli joukkueen kapteeni. Neljän Harvardin kauden aikana Biega teki 15 maalia ja 70 tehopistettä pelaamissaan 131 ottelussa. Lisäksi hän keräsi 144 rangaistusminuuttia.


title: Alex Biega

text: Buffalo Sabres varasi Biegan viidennellä kierroksella 147. pelaajana , mutta Biega ei tehnyt Sabresin kanssa sopimusta, koska olisi tuolloin menettänyt oikeutensa pelata NCAA:ssa. 27. toukokuuta 2010, valmistumisensa jälkeen Biega teki kaksivuotisen tulokassopimuksen Sabresin kanssa.


title: Alex Biega

text: Biega teki ammattilaisdebyyttinsä 9. lokakuuta 2010 AHL:n Portland Piratesissa. Hän teki iski ensimmäisen maalinsa 20. marraskuuta Piratesin voittaessa 2–1 Worcester Sharksin. Hän pelasi tulokaskautensa aikana AHL:ssä 61 ottelua, joissa teki kolme maalia ja 18 tehopistettä. Pudotuspeleissä hän pelasi 12 ottelua ja teki niissä yhden maalin sekä yhden syöttöpisteen.


title: Alex Biega

text: Kauden 2011–2012 Biega aloitti Sabresin uudessa AHL-farmijoukkueessa Rochester Americansissa. Häntä ei nostettu NHL-kokoonpanoon kauden aikana. Rochesterissa hän teki 65 ottelussa viisi maalia ja 23 tehopistettä. Kahdessa pudotuspeliottelussa hän sai kaksi syöttöpistettä. Biega pelasi myös kauden 2012–2013 kokonaan AHL:ssä, jossa pelasi Rochesterissa 72 ottelua ja teki niissä viisi maalia sekä 25 tehopistettä. Pudotuspeleissä kolmessa ottelussa hän syötti kaksi maalia.


title: Alex Biega

text: Biega solmi vapaana agenttina 5. heinäkuuta 2013 Vancouver Canucksin kanssa yhden vuoden mittaisen pelaajasopimuksen. Hän pelasi kauden 2013–2014 Vancouverin farmijoukkue Utica Cometsissa, jossa teki 22 tehopistettä. Heinäkuussa 2014 Biega teki yhden vuoden jatkosopimuksen Canucksin kanssa.


title: Alex Biega

text: Kaudella 2014–2015 Biega teki Uticassa 10 pistettä 25 ottelussa, jonka jälkeen hänet nostettiin Canucksin NHL-kokoonpanoon. Biega debytoi NHL:ssä 16. helmikuuta 2015. Hän teki ensimmäisessä ottelussa maalin iskiessään 3–2 -voittomaalin Minnesota Wildia vastaan. Hän pelasi kauden 2014–2015 aikana seitsemän NHL-ottelua. AHL:ssä Biega pelasi Uticassa 62 ottelua, joissa teki 19 tehopistettä. Lisäksi hän pelasi 23 pudotuspeliottelua Utican edettyä AHL:n finaaliin, jossa se kuitenkin hävisi Calder Cupin Manchester Monarchsille.


title: Alex Biega

text: Biega teki kaksivuotisen yhden suunnan jatkosopimuksen Canucksin kanssa 2. helmikuuta 2016.


title: Alex Biega

text: Biegan veli on Danny Biega, joka pelaa Carolina Hurricanesin organisaatiossa.


title: XHamster

text: xHamster on pornografista materiaalia sisältävä mainosrahoitteinen verkkosivusto, jonka päämaja sijaitsee Limassolissa, Kyproksen tasavallassa. Maaliskuussa 2017 se oli sijalla 81. Alexan suosittujen sivustojen listauksessa.


title: XHamster

text: Tutkija Conrad Longmore väittää että sivuston näyttämistä mainoksista olisi löydetty haittaohjelmia, jotka asentavat haitallisia tiedostoja käyttäjien laitteisiin ilman heidän lupaansa. Longmore kertoi BBC:lle, että sivustot xHamster ja Pornhub aiheuttavat suurimman uhan.


title: Sun Pharmaceutical Industries

text: Sun Pharmaceutical Industries Ltd, joka usein esitetään lyhennettynä muodossa Sun Pharma, on Intian suurin lääketeollisuusyhtiö. Yhtiö on keskittynyt valmistamaan geneerisiä lääkkeitä (rinnakkaisvalmisteita), brändättyjä geneerisiä lääkkeitä, erikoistuotteita, reseptivapaita lääkkeitä, antiretroviraalisia ja aktiivisia farmaseuttisia ainesosia. Sun Pharma on maailman viidenneksi suurin rinnakkaislääkkeiden valmistaja. Yhtiön kotipaikka on Mumbai.


title: Sun Pharmaceutical Industries

text: Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa se oli markkina-arvoltaan (208 778,5 crorea Intian rupiaa) Intian kuudenneksi suurin julkisesti noteerattu yhtiö. Yhtiöllä on yli 30 000 työntekijää ja sen valmisteita myydään yli 150 maahan.


title: Sun Pharmaceutical Industries

text:
Lääketehtaita sillä on Intiassa, Yhdysvalloissa, Brasiliassa, Kanadassa, Unkarissa, Israelissa, Bangladeshissa, Meksikossa, Romaniassa, Irlannissa, Marokossa, Nigeriassa, Etelä-Afrikassa ja Malesiassa.
Yrityksen maailmanlaajuinen liikevaihto maaliskuussa 2015 päättyneeltä tilivuodelta oli 4,5 miljardia Yhdysvaltain dollaria. Yrityksen tärkein liiketoiminta-alue on Yhdysvallat, joka kerrytti 50 prosenttia yhtiön myynnistä (2015). Yhtiö raportoi olevansa Yhdysvaltojen rinnakkaisvalmistemarkkinoiden suurin lääkevalmistaja. Muut markkina-alueet ovat Intiassa brändätyt valmisteet (24 %), Kehittyvät markkinat (14 %), Länsi-Eurooppa, Kanada, Australia, Uusi-Seelanti ja muut maat (8 %), sekä Antiretroviraaliset ainesosat (4 %).


title: Sun Pharmaceutical Industries

text: Vuonna 2014 Sun Pharmaceutical Industries hankki enemmistön intialaisesta kilpailijastaan Ranbaxy-lääkeyhtiöstä. Nämä kaksi Intian suurinta lääkevalmistajaa yhdistyivät sittemmin, joskin osin Intian kilpailuviranomaisen vaatimuksesta merkittäviäkin osia aiemmasta Ranbaxystä piti myydä pois. Virallisesti yhdistyminen saatettiin päätökseen maaliskuussa 2015, mutta Sun Pharma pyrki myymään pois joitain Ranbaxy-liitoksen tuomia lääketeollisuuskonserninsa osia vielä alkuvuonna 2016.


title: Sun Pharmaceutical Industries

text: Nyttemmin Sun Pharmaceutical Industries tulkitsee yrityshistoriansa alkaneen Ranbaxy-lääkeyhtiön perustamisesta vuonna 1961. Ranbaxy järjesti osakeannin ja listautui pörssiin vuonna 1973. Varsinaisen Sun Pharmaceutical Industries -yhtiön perusti Dilip Sanghvi perheineen vuonna 1983 lääkevalmistajaksi Vapissa, Gujaratissa. Vuonna 1986 Sun Pharmaceutical Industries siirsi hallintonsa Mumbaihin. Vuonna 1994 Sun Pharma listautui pörssiin. Historiansa aikana Sun Pharma on kasvanut merkittävästi osake-anneilla ja yritysostoja tekemällä.


title: Sun Pharmaceutical Industries

text: Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)


title: Half-Life (pelisarja)

text: Half-Life (tyyliteltynä HλLF-LIFE) on pääosin Valve Corporationin kehittämä ja julkaisema ensimmäisen persoonan ammuntapelisarja. Pelisarjan pelit sijoittuvat scifi-teemaiseen vaihtoehtohistoriaan maapallon tulevaisuudesta.


title: Half-Life (pelisarja)

text: Pelisarjan päähenkilö on Gordon Freeman -niminen tiedemies, joka työskentelee sarjan alussa Black Mesan tutkimuskeskuksessa. Pelisarjassa on kaksi täysimittaista peliä, "Half-Life" (1998) ja "Half-Life 2" (2004). Jälkimmäiselle on kehitetty jatkoepisodit "" (2006) ja "" (2007). Viimeinen episodi nimeltä "Episode Three" piti julkaista alun perin vuonna 2007, mutta sille ei ole toistaiseksi annettu uutta julkaisupäivämäärää.


title: Half-Life (pelisarja)

text: Lisäksi Valve on kehittänyt ja julkaissut samaan universumiin sijoittuvat pulmapelit "Portal" (2007) ja "Portal 2" (2011).


title: Half-Life (pelisarja)

text: Pelisarjan pelit ovat toimintavetoisia ensimmäisen persoonan ammuntapelejä eli tapahtumat kuvataan pelihahmojen silmistä. Pelaajan aseistus koostuu realistisista aseista ja tieteisaseista. Useimmilla aseilla on myös toissijainen hyökkäys; esimerkkinä konepistoolin toissijainen hyökkäys laukaisee aseeseen yhdistetystä kranaatinheittimestä kranaatin. Pelisarjan tunnetuin ase on sorkkarauta, josta on myöhemmin tullut pelisarjan epävirallinen logo. Se on myös yksi tunnetuimpia aseita videopelien historiassa.


title: Half-Life (pelisarja)

text: Juonenkuljetusta ei viedä eteenpäin välinäytöksillä vaan ohjelmoiduilla kohtauksilla, jotka saattavat vaikuttaa satunnaisilta. Pelien alueita ei ole jaettu erillisiin tasoihin, vaan kaikki peliympäristöt on yhdistetty toisiinsa, joskin ympäristön lineaarisen suunnittelun ja käsikirjoitettujen tapahtumien ansiosta pelaaja etenee koko ajan eteenpäin eli ”putkessa”.


title: Half-Life (pelisarja)

text: Kaikissa peleissä, riippuen ympäristöstä, on saatavilla terveys- ja ammuspaketteja. "Half-Lifessa" ja sen lisäosissa on seiniin kiinnitettyjä puvun ja terveyden latauspaikkoja, kun taas "Half-Life 2:ssa" ja sen episodeissa ne on korvattu muukalaisimperiumi Combinen omilla. Kaikissa peleissä on ripoteltuna ympäristöön erillisiä ammuksia ja terveyspakkauksia.


title: Half-Life (pelisarja)

text: Pelattavat hahmot voivat usein käskyttää ystävällisiä NPC-hahmoja tai saada heiltä esimerkiksi ensiapua tai tulitukea.


title: Half-Life (pelisarja)

text: Toisinaan pelaajan pitää taistelun sijaan ratkoa pulmia edetäkseen pelissä. Pulmat liittyvät usein liikkeeseen tai fysiikkaan.


title: Half-Life (pelisarja)

text: Valve on julkaissut "Half-Life 2:lle" "" -teknologiademon ja "in", joka sen virallinen moninpeli. Molemmat ovat ladattavissa Steam-palvelusta, tosin "HL2DM:n" saa myös "n" hyllyversion mukana. Pakettiin kuuluu myös "", joka on Source-moottorilla tehty uusi versio "Half-Life:n" modista "Day of Defeat".


title: Half-Life (pelisarja)

text: Arkane Studios kehitti spin-off-peliä "Half-Life 2:lle" nimeltä "Return to Ravenholm" (tunnetaan myös nimellä "Half-Life 2: Episode Four"). Kehitys kuitenkin peruttiin.


title: Half-Life (pelisarja)

text: Toinen hylätty projekti olisi esitellyt magneettiaseen. Sen kehittäjänä toimi Junction Point Studios. Warren Spector kuitenkin ilmoitti, ettei studio jatkaisi sen kehitystä, sillä he päättivät siirtää kaiken työvoiman "Epic Mickey" -videopeliin.


title: Half-Life (pelisarja)

text: Japanissa julkaistiin 7. heinäkuuta 2006 "" -niminen kolikkopeli.


title: Half-Life (pelisarja)

text: Pelisarjan päähenkilö on Gordon Freeman -niminen tiedemies. Gordon on juonen keskeisin hahmo ja tärkeä juonijatkumon kannalta. Hän esiintyy pelattavana hahmona "Half-Lifessa", "Half-Life 2:ssa" ja sen lisäosissa sekä "Half-Life 2: Lost Coastissa".


title: Half-Life (pelisarja)

text: Pelisarjan tapahtumat alkavat kuvitteellisessa Black Mesan tutkimuskeskuksessa, New Mexicossa. Tiedemies Gordon Freeman osallistuu teleportaatiokokeeseen, jossa hän aiheuttaa vahingossa [fiktiivisen] resonanssikaskadin. Onnettomuus avaa portaalin Xen-ulottuvuuteen, josta saapuvat vihamieliset avaruusolennot hyökkäävät keskukseen. Black Mesan henkilökunta ei onnistu sulkemaan portaalia, minkä seurauksena hallitus lähettää paikalle "Hazardous Enviroment Combat Unit", ("HECU") -erikoisryhmittymän. Sen tehtävänä on eliminoida avaruusolentojen lisäksi myös henkilökunnan jäsenet, koska heillä on salaista tietoa keskuksen kokeista. Myös keskus aiotaan tuhota. Freeman taistelee sotilaita vastaan, ja tapaa keskuksessa muita selvinneitä tiedemiehiä, jotka päättävät matkustaa Xen-ulottuvuuteen estääkseen avaruusolentoja enää saapumasta maahan. Freeman kaukosiirretään Xeniin, jossa hän tappaa avaruusolentojen hallitsijan "Nihilanthin". Freeman kohtaa mysteerisen G-Manin, joka tarjoaa hänelle töitä. Sen jälkeen hän laittaa Freemanin staasitilaan.


title: Half-Life (pelisarja)

text: "Half-Lifen" ja "Half-Life 2:en" välisenä aikana Maapallon valloittaa Combine-niminen voimakas imperiumi, jota hallitsevat kehittyneet Combinen neuvonantajat. Imperiumi käyttää hyväkseen Maan luonnonvaroja sekä ihmisiä. Maa ja Combine taistelevat niin sanotussa Seitsemän tunnin sodassa, jonka aikana Maan asevoimat tuhotaan täysin. Combinen alkuperäinen suunnitelma oli tuhota Maapallo, mutta Black Mesan johtaja Wallace Breen neuvottelee Maan antautumisen. Hänet nostetaan myöhemmin Maan yksinhallitsijaksi. Ihmiset asuvat neuvostotyylisesti numeroiduissa kaupungeissa tarkan valvonnan ja kurinpidon alaisina. Huomattavin kurinpitojärjestelmä on siviilisuojelu. Lisäksi Combine on sulauttanut ihmiset osaksi sen massiivista sotakoneistoa. Huomattavin ihmisistä luotu sotilastyyppi on Overwatchin sotilaat.


title: Half-Life (pelisarja)

text: "Half-Life 2" alkaessa on kulunut lähes kaksikymmentä vuotta ensimmäisen pelin tapahtumista. G-Man herättää staasitilasta Freemanin, joka on matkalla Itä-Euroopassa sijaitsevaan Kaupunki 17:ään. Siellä hän tapaa Black Mesan onnettomuudesta selvinneitä henkilöitä, kuten Isaac Kleinerin, Barney Calhounin ja Eli Vancen sekä hänen tyttärensä Alyx Vancen, ja auttaa heitä vastarinnassa Combinea vastaan. Vastarintaliikkeeseen kuuluvat myös Xen-avaruusolennot Vortigauntit. Kun entinen Black Mesan johtaja ja nykyinen Combinen puhemies Wallace Breen saa tietää Freemanin läsnäolosta, hän keskittää Combinen joukkojen huomion häneen. Freeman tuhoaa Combinelle tärkeän Nova Prospekt -laitoksen ja käynnistää samalla täysimittaisen vallankumouksen valloittajia vastaan. Kun Combine kaappaa Eli Vancen ja hänen tyttärensä, Freeman hyökkää kapinallisten kanssa Combinen CItadeliin, ja pelastaa heidät. Citadelissa Breen yrittää paeta teleportin avulla, mutta ilmeisesti menehtyy, kun Freeman tuhoaa pimeä energia -reaktorin Citadelin huipulla.


title: Half-Life (pelisarja)

text: Tarina jatkuu "Half-Life: 2:n" episodeissa. G-Man saapuu Linnoituksen huipulle ja yrittää siirtää Freemanin paikalta, mutta purppuranväriset vortigauntit estävät häntä. Vortigauntit pelastavat Freemanin ja Alyxin räjähdyksestä sortuvasta tornista teleportin avulla. Alyx ottaa yhteyttä isäänsä Eli Vanceen ja Isaac Kleineriin, jotka ovat paenneet kaupungista maaseudulle. Kleiner kertoo, että heidän täytyy tasapainottaa Linnoituksen reaktori, tai muuten se voi räjähtää ja tuhota koko kaupungin. Freeman ja Alyx tunkeutuvat Linnoitukseen, ja huomaavat että Combinen sotilaat yrittävät nopeuttaa reaktorin tuhoutumista. Tällöin teleportti aukeaisi Maan ja Combinen välillä, ja Maan Combinen joukot voisivat pyytää apua muissa universumeissa sijaitsevilta joukoilta. Alyx kaappaa Combinen sijainnin kertovan datapaketin. Freeman ja Alyx palauttavat reaktorin ennalleen, ja pakenevat Linnoituksesta tavarajunassa. Freeman ja Alyx taistelevat tiensä läpi kaupungin, jossa siviilejä evakuoidaan junilla turvaan. Freeman ja Alyx lähtevät kaupungista pois viimeisellä junalla. Combine tuhoaa Linnoituksen reaktorin, ja räjähdyksessä koko kaupunki tuhoutuu. Räjähdyksen seurauksena Freemanin ja Alyxin junaa suistuu raiteilta.


title: Half-Life (pelisarja)

text: Freeman herää tuhoutuneen junan vaunussa, ja Alyx sen ulkopuolelta. Taivaalla linnoituksen yllä on nähtävissä muodostuva superportaali. Freeman ja Alyx matkaavat White Forestin läpi vastarinnan hallinnoimaan ohjustukikohtaan. Matkalla Alyx haavoittuu vakavasti, mutta eräs vortigaunt pelastaa hänen henkensä. Parantamisen aikana G-Man ottaa yhteyttä Freemaniin ja vaatii häntä viemään Alyxin turvaan. He pääsevät ohjustukikohtaan ja luovuttavat datapaketin, jonka avulla portaali voidaan tuhota. Datapaketissa on myös tietoja Borealis-aluksesta, joka kuului Black Mesan kilpailijalle, Aperture Sciencelle. Alus katosi kokeessa, jossa testattiin portaaliteknologiaa. Ohjustukikohdasta laukaistaan satelliitti, joka sulkee superportaalin taivaalta. Freeman ja Alyx valmistautuvat matkaamaan Arktikselle tutkimaan Borealista, mutta Combinen neuvonantajat hyökkäävät ohjustukikohtaan´ja tappavat Alyxin isän. Peli loppuu kohtaukseen, jossa Alyx suree isänsä ruumiin äärellä.


title: Half-Life (pelisarja)

text: Marc Laidlaw paljasti Episodi kolmosen mahdollisen juonen elokuussa 2017. Elin hautajaisten jälkeen Gordon ja Alyx lähtevät muutaman vastarintalaisen kanssa helikopterilla kohti Arktista ja Borealista. Combine ampuu kopterin alas mutta Gordon ja Alyx selviävät ja taistelevat tiensä Borealiksen luo ja huomaavat Combinen rakentaneen tukikohdan aluksen ympärille. Gordon ja Alyx kohtaavat Tri Breenin, jonka mieli on siirretty lonkeromaiseen olentoon, joka muistuttaa Combinen neuvonantajaa. Breen pyytää Gordonia tappamaan hänet minkä hän tekeekin. Alyx ja Gordon vapauttavat Tri Mossmanin Combinen vankilasta ja kolmikko astuu Borealikseen, joka alkaa siirtyä ajassa eteen ja taaksepäin, jolloin he todistavat seitsemän tunnin sodan alun ja matkaavat Combinen planeetalle. Alyx haluaa tuhota Borealiksen isänsä toiveiden mukaan mutta Mossman haluaa viedä aluksen tutkittavaksi vastarintaliikkeen tukikohtaan. Seuranneen riidan seurauksena Alyx joutuu tappamaan Mossmanin ja aktivoi Borealiksen itsetuhojärjestelmän ja ohjaa aluksen kohti Combinen kotiplaneettaa. G-Man ilmestyy paikalle ja Alyx tunnistaa hänet. G-Man vie Alyxin pois ja Gordon matkaa kohti tuhoaan, mutta Vortigauntit pelastavat Gordonin, joka ehtii nähdä Dysonin kehän muodostuvan Combinen planeetan ympärille ennen Borealiksen osumista planeettaan ja tuhoutumista. Gordon herää rannalta ja huomaa maiseman muuttuneen.


title: Half-Life (pelisarja)

text: Valven perustivat Gabe Newell ja Mike Harrington, jotka olivat molemmat entisiä Microsoftin työntekijöitä. Pelitalon ensimmäinen peli, "Half-Life," esiteltiin vuoden 1997 E3-messuilla. Pelin teknologiaa kehuttiin huomattavasti. "Half-Lifen" GoldSrc-pelimoottorin pohjaksi valittiin id Softwaren kehittämän "Quake"-pelin moottori.


title: Half-Life (pelisarja)

text: "Half-Lifen" ensimmäisen lisäosan, "," kehitti nuori texasilainen studio Gearbox Software. Sierra Entertainment julkaisi seuraavan lisäosan, "," vuonna 2000. Sitä markkinoitiin alun perin "Half-Lifen" Dreamcast-version lisänä, mutta Dreamcast-version peruunnuttua "Blue Shift" julkaistiin Windowsille. "Blue Shift" käyttää Half-Life High Definition Packia, joka päivittää pelin tekstuureita sekä malleja. Gearbox kehitti myös kolmannen lisäosan, "n," joka julkaistiin vain PlayStation 2:lle.


title: Half-Life (pelisarja)

text: "Half-Lifen" jatko-osan kehitys kesti kuusi vuotta, ja se ehdittiin julkistaa jo vaporwareksi. Peli oli tarkoitus julkaista alun perin syyskuussa 2003. Saksalainen hakkeri onnistui kuitenkin vuotamaan pelin lähdekoodin vuonna 2003 ja saamaan haltuunsa pelattavan version "Half-Life 2:sta" ja "sta". Pian peli vuodettiin internetiin. Syylliseksi nimettiin Axel ”Ago” Gembe, joka itse otti Valveen yhteyttä ja pyysi töitä. Valve huijasi Gembeä ja uskotteli tälle, että Valve haluaisi hänet heille töihin. Gembelle tarjottiin lentolippuja Yhdysvaltoihin; FBI olisi pidättänyt hänet lentokentällä. Saksan hallituksen kuultua asiasta he pidättivät Gemben itse. Hänet asetettiin syytökseen tietovuodosta ja muista kyberrikoksista, kuten Agobot-nimisen viruksen luonnista. Gembe tuomittiin kahden vuoden ehdonalaiseen vankeuteen. "Half-Life 2" julkaistiin lopulta 16. marraskuuta 2004, ja se oli yksi ensimmäisistä Valven Steam-palvelussa julkaistuista peleistä.


title: Half-Life (pelisarja)

text: Valve kehitti "Half-Life 2:lle" kaksi lisäosaa: "n," joka julkaistiin vuonna 2006, ja "," joka julkaistiin vuonna 2007. Valve aikoi julkaista myös kolmannen lisäosan, "n," jonka ei kuitenkaan ollut tarkoitus olla pelisarjan loppu. Lisäosasta on saatavilla useita konseptikuvia. Myöhemmin Valven toimitusjohtaja Gabe Newell ilmoitti, että episodimainen malli hylättiin. Useiden haastatteluiden ja monien tuotanto-ongelmien jälkeen Valve ei ole suostunut antamaan peliin liittyviä haastatteluja. "Episode Three" on nimetty myöhemmin pelihistorian suurimmaksi vaporwareksi.


title: Half-Life (pelisarja)

text: Vuoden 2013 DICE-messuilla Valven toimitusjohtaja Gabe Newell ja elokuvaohjaaja J. J. Abrams keskustelivat yhteistyöstä mahdollisen "Portal"- tai "Half-Life"-elokuvan tuottamisesta. Abrams vahvisti maaliskuussa 2016, että elokuvat ovat edelleen suunnitteilla.


title: Half-Life (pelisarja)

text: Pelisarjan ensimmäinen osa, "Half-Life," sai kriitikolta erinomaisen vastaanoton. Pelin tunnelmaa ja ohjemoituja kohtauksia kehuttiin. Metacritic-palvelu on laskenut pelille valikoiduista arvosteluista painotetun pistekeskiarvon 96/100. Peli voitti yli 50 ”vuoden peli” -palkintoa. "Half-Life" vaikutti myös huomattavasti ensimmäisen persoonan ammuntapelien kehitykseen, sillä se esitteli realistisen tarinan ja päähahmon, joka ei ole huippukoulutettu sotilas.


title: Half-Life (pelisarja)

text: Myös "Half-Lifen" ensimmäinen lisäosa, "Opposing Force", sai myönteisen vastaanoton. GameRankings-palvelussa sen arvostelukeskiarvo on 85 prosenttia. Academy of Interactive Arts & Sciences valitsi "Opposing Forcen" vuoden peliksi. "" -lisäosa sai puolestaan ristiriitaisen vastaanoton. Sen korkealaatuisia malleja ja tekstuureita sekä yleistä tunnelmaa ylistettiin, mutta pelin lyhyt kesto ja vanha sisältö saivat osakseen kritiikkiä. PlayStation 2:lle kehitetty "" poikkeaa huomattavasti sarjan muista peleistä siinä, että se on yhteistyöpeli eli pelaajien täytyy auttaa toisiaan selviytymään koko pelin ajan. Peli julkaistiin 14. marraskuuta 2001 ja se sai positiivisen vastaanoton kriitikoilta. Pelin yhteistyötä ylistettiin mutta sen liiallisesta painottumisesta ongelmanratkontaan kritisoitiin. Sen Metacritic-keskiarvo on 87 pistettä sadasta.


title: Half-Life (pelisarja)

text: Valve julkaisi "Half-Life 2:n" 16. marraskuuta 2004. Pelin arvostelujen pistekeskiarvo on Metacritic-sivustolla 96/100 ja GameRankings-sivustoilla 95,48 prosenttia. "Half-Life 2:ta" on myyty helmikuun 9. päivään vuonna 2011 asti myyty yli 12 miljoonaa kappaletta


title: Half-Life (pelisarja)

text: "Half-Life 2:n" lisäosa "" julkaistiin 1. kesäkuuta 2006. Peli sai pääosin myönteisen vastaanoton, tosin pelin lyhyyttä valiteltiin. Sen Metacritic-keskiarvo on 87 pistettä sadasta. "" julkaistiin ensimmäisen episodin, "Half-Lifen 2:n", "Portalin" ja "Team Fortress 2" -pelien mukana pelikokoelmassa "The Orange Box". Episodi sai erinomaisen vastaanoton, tosin edellisen osan tavoin pelin lyhyttä kestoa kritisoitiin.


title: Half-Life (pelisarja)

text: "" sai pääosin myönteisen vastaanoton. Videopelien arvostelusivusto "Video Games Blogger" sanoi pelin olevan kiinnostava ja yllätyksellinen. Arvostelussa arvioitiin, että peli saattaisi lisätä japanilaisten kiinnostusta ensimmäisen persoonan ammuntapelejä kohtaan.


title: Hilma Liiman

text: Hilma Sofia Liiman (27. maaliskuuta 1872 Helsinki – 23. huhtikuuta 1937) oli suomalainen tanssinopettaja.


title: Hilma Liiman

text: Liimanin vanhemmat olivat jalkinetehtailija Paavali Liiman ja Kristiina Niskanen. Hän kävi balettikurssit Pietarin Maria-teatterin balettimestarin johdolla ja teki opintomatkoja muun muassa Venäjälle ja Eurooppaan. Hän näytteli Suomalaisessa teatterissa 1890, 1892–1895, Kansanteatterissa 1895–1898 ja toimi myöhemmin tanssin ja plastiikan opettajana Helsingin teattereissa. Suomalaisessa teatterissa hän teki myös koreografioita, esimerkiksi "Prinsessa Ruususeen" ja Catulle Mendésin "Kuningatar Orlandaan", jonka musiikin oli säveltänyt Erkki Melartin.


title: Hilma Liiman

text: Liimanin opettaja oli myös saksalainen Elisabeth Littson. Liimanista on sanottu, että hän on ”ensimmäinen Suomessa, joka tanssi klassisia huntutansseja Isadoran tyyliin”. Hilma Liiman tanssi Duncanin tyyliin jo vuonna 1906, mutta ei kuitenkaan luonut varsinaista uraa esiintyjänä. Hän suunnitteli tanssit 1906 Helsingin seurahuoneella esitettyyn Dionysos-juhlaan.


title: Hilma Liiman

text: Liimanin serkku oli tanssija ja pedagogi Toivo Niskanen, joka myös oli Elisabeth Littsonin oppilaita. Liiman oli näyttelijänä Suomalaisessa teatterissa, ja kun hän esitti haaveensa ryhtyä tanssijaksi, Kaarlo Bergbom kannusti häntä järjestämään tanssinäytöksen. Liimanin tanssikoulu toimi vuoteen 1928. Hän opetti balettia, seuratansseja ja modernia tanssia. On esitetty ajatus että Maggie Gripenberg olisi ollut hänen oppilaanaan, mutta Gripenberg ei kuitenkaan mainitse häntä muistelmissaan, kuten ei muitakaan jotka eivät olleet hänen oppilaitaan.


title: Hilma Liiman

text: Liiman esitti tangoa Asser Pohjanheimon elokuvassa "Salainen perintömääräys" vuodelta 1914.


title: Hilma Liiman

text: Liiman toi ensimmäiset vakioidut askeleet Verein Berliner Tanzlehrer -järjestön tanssikongressista, kertoi oikeasta askelluksesta ja korjasi tanssijoiden askeleita.


title: Hilma Liiman

text: Liimanin aloittaessa uransa suomalainen tanssitaide oli vasta alkuvaiheissaan. Hän oli siten suomalaisen tanssitaiteen uranuurtajia. Hän oli suosituimpia tangon opettajia ja järjesti myös tangonäytöksiä. Suurten joulutanssikurssien järjestelyissä häntä avusti Bärtta Rainio, ja heidän perillisensä perustivat Suomen kulttuurirahastoon Hilma Liimanin nimikkorahaston, joka tukee tanssitaidetta.


title: Aleksei Djumin

text:
Aleksei Djumin (s. 28. elokuuta 1972) on venäläinen poliitikko ja upseeri. Hän toimi muutaman kuukauden varapuolustusministerinä vuodenvaihteessa 2015–2016.
Djumin toimi presidentti Vladimir Putinin henkivartioston varajohtajana vuodesta 2012. Djuminista tuli Tulan alueen kuvernööri 2. helmikuuta 2016. Djumin johti Ukrainan syrjäytetyn presidentti Viktor Janukovitšin evakuointia..


Parhaat biisit ja paras mahdollinen show on ramopunk-yhtye Poikien kokoelma-albumi, joka julkaistiin maaliskuussa 1997 levymerkillä Poko Records. Albumi sisältää neljä ennenjulkaisematonta kappaletta, ”Eka kerta”, ”Liian kova kuolemaan”, ”Onni potkii” ja ”Mä haluun encoren”.


title: Tuukka Smura

text: Tuukka Smura (s. 1995 Kajaani) on suomalainen jääkiekkomaalivahti. Hänen kasvattajaseuransa on Kajaanin Hokki. Hän siirtyi vuonna 2010 KalPa-junioreihin. Hän palasi Kajaanin Hokkiin kaudeksi 2015-2016. Hän teki jatkosopimuksen kaudeksi 2016-2017. Kaudeksi 2017-2018 hän siirtyi Nidaros Hockey joukkueeseen Norjan kakkostasolle


title: SES-8

text: SES-8 on luxemburgilaisen SES:n operoima geostationaarinen tietoliikennesatelliitti, joka laukaistiin 3. joulukuuta 2013 SpaceX:n Falcon 9 v1.1 -raketilla. Satelliittia käytetään televisiokuvan ja laajakaistayhteyden lähetyksiin pääasiassa Etelä-Aasian ja Indokiinan markkina-alueilla.


title: SES-8

text: Satelliitin laukaisu oli SpaceX:n ensimmäinen supersynkroniselle siirtoradalle, joka on apogeumin suhteen hieman geostationaarista siirtorataa suurempi.


title: SES-8

text: SES-8 on Orbital Sciencesin valmistama satelliitti, joka rakentuu yhtiön GEOStar-2.4-satelliittirungon ympärille. Satelliitti on kuudes Orbital Sciencesin SES:lle valmistama satelliitti, joka käyttää kyseistä runkoa. Satelliitti on varustettu 33:lla K-kaistan transponderilla.


title: SES-8

text: SES-8 on sijoitettu kiertoradalla segmentille 95° itäistä pituutta, josta se palvelee Aasian ja Tyynenmeren alueiden kasvavaa tietoliikennettä. Satelliitti jakaa kiertoratasegmenttinsä SES:n vanhemman NSS-6-satelliitin kanssa. SES-8:aa käytetään DTH-lähetyksiin sekä VSAT- ja laajakaistayhteyden lähettämiseen. Satelliitin palvelualueeseen kuuluvat pääasiassa suurimman kasvun alueet Etelä-Aasiassa ja Indokiinassa.SES-8 laukaistiin seitsemännellä Falcon 9 -raketilla, ja laukaisu oli päivitetyn v1.1-version toinen ja ensimmäinen geostationaariselle radalle. Lennon luonteen vuoksi SES maksoi siitä merkittävästi alennetun hinnan. Tilaushetkellä vuonna 2011 satelliitti oli tarkoitus laukaista vuoden 2013 alulla.


title: SES-8

text: Falcon 9 -raketin molemmat rakettivaiheet saapuivat Cape Canaveraliin syyskuussa 2013 SpaceX:n Texasissa sijaitsevasta rakettien kehitys- ja testauskeskuksesta, jossa rakettivaiheet oli koekäynnistetty onnistuneesti. SES-8-satelliitti saapui Floridaan lokakuun alulla.


title: SES-8

text: Ensimmäinen laukaisuyritys oli 25. marraskuuta 2013, mutta se jouduttiin keskeyttämään ensimmäisen vaiheen nestehappisäiliön ja hapettimen syöttöletkujen ongelmien vuoksi. Ongelmaa ei ehditty korjata tunnin laukaisuikkunan puitteissa, ja laukaisu siirtyi kolmella päivällä eteenpäin. Seuraava yritys jouduttiin keskeyttämään, kun moottorin työntövoima ei noussut haluttuihin arvoihin tarpeeksi nopeasti. Laukaisuikkunan puitteissa tehty toinen yritys jouduttiin keskeyttämään raketin ensimmäisen vaiheen moottorien sytyttämiseen käytettävän trietyylialumiini-trietyyliboraani-seokseen (TEA-TEB) päässeen hapen takia. Laukaisua päätettiin jälleen lykätä, ja SpaceX tarkasti ja puhdisti ensimmäisen vaiheen moottorit ennen seuraavaa yritystä. Keskimmäisen moottorin kaasugeneraattori jouduttiin myös vaihtamaan uuteen.


title: SES-8

text: Kolmas yritys sujui ongelmitta ja raketti laukaistiin Cape Canaveral Air Force Stationin laukaisukompleksi 40:ltä aikaikkunan auetessa 3. joulukuuta 2013 kello 17.41 UTC-aikaa. Raketin ensimmäinen vaihe paloi polttoaineen loppumiseen saakka, eikä SpaceX näin ollen päässyt yrittämään edellisen CASSIOPE-lennon tapaista ensimmäisen vaiheen laskeutumisyritystä. Ensimmäisen vaiheen irtautumisen jälkeen toinen rakettivaihe paloi viiden minuutin ja 20 sekunnin ajan ja jatkoi satelliitin viemistä radalle. Rakettivaihe oli ensimmäisen polton jälkeen sammutettuna 18 minuuttia, jonka jälkeen se teki vielä noin minuutin mittaisen polton, minkä jälkeen satelliitti irtautui onnistuneesti raketin ensimmäisestä vaiheesta. SpaceX oli epäonnistunut aiemmin päivitetyn Falcon 9 -raketin toisen vaiheen uudelleenkäynnistyksessä raketin ensimmäisellä lennolla, kun moottorin sytytysnesteletkut olivat jäätyneet. Toinen vaihe jäi lennon päätteeksi madaltuvalle elliptiselle LEO-radalle. Rakettivaihe oli palanut ilmakehässä huhtikuuhun 2014 mennessä.


title: Pukki-EP

text: Pukki-EP on ramopunk-yhtyeiden Poikien, Rehtoreiden ja Luonteri Surfin split-EP, joka julkaistiin joulukuussa 2002 levymerkillä Woimasointu.


title: William Murdoch (kuvitteellinen henkilöhahmo)

text:
Rikosylikonstaapeli William Murdoch on kirjailija Maureen Jenningsin luoma kanadalainen rikospoliisi, joka esiintyy Jenningsin romaaneissa ja televisiosarjassa "Murdochin murhamysteerit". Sarjassa Murdochia esittää Yannick Bisson.
Rikosylikonstaapeli William Murdoch tutkii murhia 1800-luvun lopulla ja 1900-luvun alussa Torontossa, Kanadassa. Murdoch on katolinen, sivistynyt, älykäs ja huumorintajuton keski-ikäinen poliisimies. Murdoch selvittää monet tapaukset käyttäen tutkimistapoja, jotka olivat epätavallisia kyseisenä aikana. Näihin lukeutuvat muun muassa sormenjälkien tunnistus, verikokeet, valvontakamerat ja todisteiden jäljitys. Tätä usein muut ihmiset ihmetelevät. Murdoch muun muassa keksii käyttää alkeellista kaikuluotaimen tapaista laitetta uponneen laivan löytämiseksi.


title: Siiri Loimaranta

text: Siiri Johanna Loimaranta, vuoteen 1906 "Lindstedt" (3. toukokuuta 1873 Seinäjoki – 27. elokuuta 1953) oli suomalainen opettaja ja kristillinen järjestötyöntekijä.


title: Siiri Loimaranta

text: Loimarannan vanhemmat olivat lääninrovasti Wilhelm Lindstedt ja tämän ensimmäinen vaimo Hilma Nyholm. Loimaranta kävi tyttökoulun, josta valmistui 1889, jatko-opiston 1896. Hän teki useita opintomatkoja muun muassa Englantiin, Yhdysvaltoihin ja Kanadaan.


title: Siiri Loimaranta

text: Loimaranta oli Tampereen tyttökoulun opettaja 1899–1912, Suomen NNKY:n liiton matkasihteeri 1912–1915, pääsihteeri 1915–1945. Hän oli Suomen NNKY:n liiton liittohallituksen jäsen 1913–1953, Maailman NNKY:n johtokunnan jäsen 1920–1930, Pohjoismaiden NNKY:n yhteistyön toimikunnan jäsen vuoteen 1953, varapuheenjohtaja 1928–1935 ja Suomen kirkon sisälähetysseuran johtokunnan jäsen 1923–1953.


title: Siiri Loimaranta

text: Loimarannan sisaruksia olivat opettaja, johtaja Lauri Loimaranta, samoin kuin piispa Yrjö Loimaranta ja teologi Sakari Loimaranta, jonka puoliso oli tekstiilitaiteilija Hanna Loimaranta.


title: Hanna Loimaranta

text: Hanna Henrika Juliana Loimaranta (o.s. Reinilä, ent. Rehnbäck; 29. elokuuta 1889 Oulu – 13. maaliskuuta 1969 Tampere) oli suomalainen tekstiilitaiteilija.


title: Hanna Loimaranta

text: Loimaranta opiskeli Ateneumissa vuodesta 1907, mutta opinnot jäivät avioitumisen vuoksi kesken. Hänelle kuitenkin myönnettiin 1925 Suomen Messujen yhteydessä pidetyn kotiteollisuusnäyttelyn laatukilpailun I palkinto. Hän sai ensimmäisen kirkkotekstiilitilauksensa 1926, ja hänen laaja tuotantonsa sisältää lähes sata messukasukkaa ja yli 60 alttarivaatetta.


title: Hanna Loimaranta

text: Loimarannan isä oli Suomen Pankin Oulun konttorinjohtaja Johan Rehnbäck ja äiti Elisabeth, o.s. Hellman, ja hänen puolisonsa oli Sakari Loimaranta.


title: Paul Ralph Ehrlich

text:
Paul Ralph Ehrlich (s. 29. toukokuuta 1932) on yhdysvaltalainen biologi, joka tunnetaan varoituksistaan väestönkasvusta ja kasvun rajoista.
Hänen tunnetuin kirjansa on kiistelty "The Population Bomb "(1968), jonka mukaan väestöräjähdys johtaisi pian valtaviin joukkonälänhätiin. Kirjassa hän ehdotti väestönkasvun väkivaltaista rajoittamista, jos vapaaehtoiset menetelmät eivät riittäisi. Esimerkiksi Ronald Bailey kutsui häntä hillittömäksi tuomiopäivän profeetaksi. Ehrlich on myöntänyt, että osa hänen ennusteistaan ei toteutunut, mutta pitää yhä liikakansoitusta suurena ongelmana.


title: Paul Ralph Ehrlich

text: Ehrlich ja hänen vaimonsa Anne Ehrlich tekivät kirjaa "The Population Bomb" yhdessä, mutta kustantaja vaati yhden ainoan tekijänimen.


title: Paul Ralph Ehrlich

text: Ehrlich ei ollut ensimmäinen väestönkasvusta varoittava, mutta hänen taitava mediaesiintymisensä teki aiheesta monta kertaluokkaa aiempaa myyvemmän uutisaiheen.


title: Paul Ralph Ehrlich

text: Kirjan ensimmäinen painos alkoi lausunnolla: "Taistelu ihmiskunnan ruokkimisesta on päättynyt. 1970-luvulla sadat miljoona ihmiset kuolevat nälkään huolimatta kaikista hätäapuohjelmista. Mikään ei voi estää kuolleisuuden suurta kasvua maailmassa..." 1970-luvun lopulla ennustus oli osoittautunut vääräksi mutta Ehrlich julisti yhä entisen suuntaista sanomaa.


title: Paul Ralph Ehrlich

text: Kirjassaan "Population Bomb" Ehrlich kirjoitti: "Meidän täytyy rajoittaa väestönkasvua kotona, mieluiten kannustimilla ja sanktioilla mutta tarvittaessa pakkokeinoin. Poliittisella voimallamme meidän pitää painostaa muut maat yhdistämään maatalouden kehittäminen ja väestönkasvun rajoitukset." Vuonna 1967 hän esitti, että apua pitäisi antaa vain niille maille, jotka kykenevät ruokkimaan väestönsä.


title: Paul Ralph Ehrlich

text: Jatkokirjassaan Ehrlichit kirjoittivat, miten väestönkasvu vie maapallolta kyvyn ylläpitää nykyistä elintasoa. Kirja vaati toimia väestönkasvua vastaan.


title: Paul Ralph Ehrlich

text: "Reason-"lehden Ronald Baileyn tietämän mukaan jokainen Ehrlichin ennustus välittömistä katastrofeista on ollut väärässä. Ensimmäisenä Earth Day -päivänä vuonna 1970 Ehrlich varoitti: "10 vuodessa kaikki eläin-elämä katoaa meristä. Suuria rannikkoalueita pitää evakuoida kuolleiden kalojen hajun vuoksi" Vuoden 1971 puheessaan Ehrlich ennusti: "Vuoteen 200 mennessä Britannia on enää pieni köyhtyneiden saarten ryhmä, jossa elää 70 miljoonaa nälkäistä ihmistä." Myöhemmin: "Jos olisin uhkapeluri, löisin vetoa, että Englantia ei ole vuonna 2000." Kirjassaan Ehrlich kirjoitti myös: "Intia ei voi mitenkään ruokkia 200 miljoonaa ihmistä vuonna 1980."


title: Paul Ralph Ehrlich

text: Dan Gardnerin mukaan Ehrlich on piilotellut virheitään ja harhaanjohtanut asioissa, joissa hän väittää olleensa oikeassa. Esimerkiksi teoksessaan "Age of Affluence" hän esitti jopa miljardin ihmisen kuolevan nälkään. Hän esittää ennustaneensa oikein AIDSin nousun, mutta hän väitti vain sairauksien lisääntyvän väestönkasvun ja nälkiintymisen aiheuttaman immuunipuolustuksen heikkenemisen vuoksi, mikä on eri asia kuin AIDSin ennustaminen.


title: Paul Ralph Ehrlich

text: Vuonna 1970 Ehrlich esitti: "Tietyn pisteen jälkeen tajuat, että on turha enää yrittää mitään. Voit yhtä hyvin huolehtia itsestäsi ja ystävistäsi ja nauttia siitä vähästä ajasta, joka sinulla on. Se piste oli minulle 1972." Gardner sanoo, että jos Ehrlich ainoana vaihtoehtona pitämä Paddockien strategia lopettaa ruoka-apu "toivottomilta" mailta olisi toteutettu, Intia ja Egypti olisivat vajonneet nälänhätiin. Sen sijaan ne pystyivät lisäämään ruoantuotantoaan huomattavasti ja nyt ruokkivat paljon suuremmat väestöt ilman ruoka-apua.


title: Paul Ralph Ehrlich

text: The Economist -lehden mukaan Ehrlichin sanat ovat loppumaton virhe-ennusteiden varanto ja Ehrlichin ruokaennusteet ovat vieläkin virheellisempiä kuin hänen raaka-aine-ennusteensa. Lehti antaa Ehrlichin pakkokeinot ensimmäiseksi ja "häpeämättömäksi" esimerkiksi siitä, miten väestönkasvun liioittelu johtaa vaarallisen lähelle fasismia menevään ihmisvihamielisyyteen. Ehrlichin mielestä talouskasvu on kuin syöpäsolun kasvua.


title: Paul Ralph Ehrlich

text: Vasemmistokriitikoiden mukaan Ehrlich painottaa liikaa liikakansoitusta ja liian vähän resurssien jakautumista. Barry Commonerin mukaan Ehrlichin ratkaisut eivät ole poliittisesti hyväksyttävissä pakkokeinojensa vuoksi ja koska lasku tulisi köyhien maksettavaksi. Hänen mielestään tekninen ja yhteiskunnallinen kehitys luonnostaan vähentävät väestönkasvua ja ympäristöhaittoja. Ehrlich kieltää rasismin ja sorron.


title: Paul Ralph Ehrlich

text:
Taloustieteilijä Julian Simon kirjoitti, että väestönkasvu ei ole ongelma ja kekseliäs ihmiskunta sopeutuu olosuhteisiin. Useimmat luonnonvarat voidaan korvata toisilla ajan mittaan. Simonin osoitti, että vuosisatojen kuluessa melkein kaikkien hyödykkeiden hinnat ovat pudonneet huomattavasti ja pysyvästi. Ehrlich väitti, että Simon on väärässä ja ihmiskunta ei kykene keksimään korvikkeita, vaan väestönkasvun myötä ruoka, juomavesi ja kaivannaiset loppuvat. Tämä johti vuonna 1980 Simonin ja Ehrlichin vedonlyöntiin luonnonvarojen hinnoista. Ehrlich sai itse valita 10 raaka-ainetta, joiden hän ennusti tulevan niukoiksi ja siten kalliimmiksi. Ehrlich valitsi enimmäkseen metalleja mutta hävisi vetonsa, koska niiden hinnat putosivat 30 % 10 vuodessa.
Ehrlichin olisikin ollut lähes mahdotonta voittaa: 35 mineraalista 33:n hinnat laskivat 1980-luvulla. Simon on monesti tarjoutunut uusimaan vedon mutta kukaan ei ole suostunut.


title: Paul Ralph Ehrlich

text: Ehrlich ja hänen vaimonsa Anne olivat (maahanmuuton vähentämistä kannattavan) Federation for American Immigration Reform neuvonantajia vuoteen 2003. Nyt hän tukee Population Matters -järjestöä (aiemmin nimellä Optimum Population Trust).


title: Paul Ralph Ehrlich

text: Ehrlichin mielestä "Tosi sionisteilla pitäisi olla pienet perheet".


title: Paul Ralph Ehrlich

text: Ehrlich on ollut naimisissa Anne H. Ehrlichin (s. Anne Fitzhugh Howland, 1933) vuodesta 1954. Heillä on yksi lapsi, Lisa Marie.


title: Turkki (täsmennyssivu)

text: Turkki tai turkki voi tarkoittaa seuraavia:


title: Zoltan Sarosy

text: Zoltan Sarosy (23. elokuuta 1906 Budapest – 19. kesäkuuta 2017) oli unkarilaissyntyinen, Kanadaan muuttanut shakinpelaaja. Hän aloitti shakkiuransa jo Unkarissa. Vuonna 1950 hän siirtyi Kanadaan. Hän voitti kirjeshakissa Kanadan-mestaruuden kolmesti (1967, 1972, 1981) ja hänestä tuli kansainvälinen kirjeshakkimestari vuonna 1988. Vuonna 2006 hänet otettiin Canadian Chess Hall of Fameen. Samana vuonna hän täytti 100 vuotta; hän pelasi shakkia tuolloin yhä sähköpostin välityksellä. Vuonna 2007 Sarosysta tuli pitkäikäisin kanadalainen shakinpelaaja koskaan.


title: Zoltan Sarosy

text: Sarosy kuoli 19. kesäkuuta 2017 110-vuotiaana.


title: Sound Supreme

text: Sound Supreme on tammikuussa 2005 perustettu Janne Saksan omistama äänitysstudio, joka sijaitsee Hämeenlinnan Kaurialassa. Ennen sen perustamista paikalla oli kaupungin omistama studio, jossa Saksa työskenteli vuodesta 2000 Sound Supremen oman toiminnan aloittamisen alkuun saakka. Yrityksen toisena osakkaana toimii Janne Hallenberg.


title: Sound Supreme

text: Studiossa on sekä analogi- että digitaalipuoli, ja se tarjoaa myös tuotantopalveluita.


title: Toledon katedraali

text: Toledon katedraali () on katedraali Toledossa, Espanjassa. Kirkon rakentaminen aloitettiin vuonna 1226 islamilaisen moskeijan paikalle. Katedraalissa on viisi laivaa. Se on 120 metriä pitkä ja 59 metriä leveä.


title: Reliance Industries

text: Reliance Industries Ltd (RIL) on suuri intialainen monialakonserni. Yhtiöllä on perinteisesti ollut neljä päätoiminta-aluetta: öljynjalostus, petrokemia, öljy ja kaasu sekä vähittäiskauppa. Uusina liiketoiminta-alueina esiteltiin vuoden 2015 vuosikertomuksessa Jio Infocomm (uusi maanlaajuinen laajakaistaverkko ja digitaaliset palvelut) sekä Media ja viihde. Yhtiön kotipaikka on Mumbai.


title: Reliance Industries

text: Yhtiön osake noteerataan Intian Mumbain molemmissa pörsseissä (BSE ja NSE) ja Lontoon pörssissä. Maaliskuun 2016 alussa se oli markkina-arvoltaan (318 213,9 crorea Intian rupiaa) Intian toiseksi suurin julkisesti noteerattu yhtiö. Yhtiön liikevaihto oli maaliskuussa 2015 päättyneellä toimintavuodelta 62,2 miljardia Yhdysvaltain dollaria (USD) ja nettotulo 3,8 miljardia USD. Maaliskuun lopussa 2015 yhtiöllä oli 24 930 työntekijää. Yhdysvaltalaisen Fortune-lehden maailman 500 suurimman yrityksen listalla Reliance Industries ylsi vuonna 2015 sijalle 158 (edellisvuonna sija 114).


title: Reliance Industries

text: Reliance Industriesin liiketoiminta-alueista ylivoimaisesti merkittävin sekä liikevaihdon että liikevoiton kannalta on öljynjalostus. Toiseksi merkittävin oli petrokemian teollisuus. Intian ohella yrityksen tärkeimpiä kansainvälisen tuotannon ja liiketoiminnan sijaintimaita ovat Turkki, Malesia, Kiina, Yhdistynyt kuningaskunta ja Alankomaat. Kotimarkkinoiden lisäksi Reliance Industries vei tuotteitaan 121 maahan (2015).


title: Reliance Industries

text: Suomalaisyrityksistä esimerkiksi Metso on myynyt merkittävän määrän teollisuusventtiilejä tarvikkeineen Reliance Industriesin maailman suurimmalle öljynjalostamolle, Gujaratin osavaltion Jamnagar 3 -jalostamoon.


title: Reliance Industries

text: Yritys on saanut alkunsa 8. elokuuta 1973 Karnatakan osavaltiossa perustetusta Mynylon Ltd -yhtiöstä. Vuonna 1975 se yhdistyi 11. helmikuuta 1966 perustun Reliance Textiles Industries Pvt Ltd -yhtiön kanssa. Vuonna 2006 yhtiö laajensi vähittäiskauppaan, perustamalla aluksi kymmenkunta lähikauppaa Hyderabadiin.


title: Lidia Zielińska

text: Lidia Zielińska (s. 9. lokakuuta 1953 Poznań) on puolalainen säveltäjä. Hän on toiminut myös viulistina muun muassa Poznańin filharmonikoissa ja tehnyt teatterityötä. Hän on saanut lukuisia palkintoja musiikki- ja multimediateoksistaan. Kaudella 1995/6 Zielińska toimi Tukholman elektronisen musiikin studion nimikkosäveltäjänä; hän myös sai siellä tuotetusta teoksestaan ("Like These White Mice") palkinnon Bourgesin kansainvälisessä elektroakustisen musiikin kilpailussa.


title: Lidia Zielińska

text: Vuosina 1982–92 Zielińska toimi Poznańin musiikkikevät -festivaalin taiteellisena johtajana. Hän on myös sävellyksen professorina Poznańin musiikkiakatemiassa; lisäksi hän on opettanut muun muassa Wrocławin musiikkiakatemiassa ja vieraillut luennoitsijana kesäkursseilla useissa maissa. Hänen tärkeä mielenkiinnon aiheensa on musiikkiekologia ja sävelletyn äänen suhde ympäristön ääniin.


title: Lidia Zielińska

text: Zielińska on toiminut useaan otteeseen Puolan nykymusiikkiseuran johtokunnan jäsenenä.


title: Leónin katedraali

text: Leónin katedraali () on goottilainen katedraali Leónissa, Espanjassa. Ordoño II rakennutti kirkon kuninkaallisen palatsinsa paikalle osoittaakseen kunniaa voitolle maureista San Esteban de Gormazin taistelussa.


title: Parikkala (lehti)

text: Parikkala oli Parikkalassa vuosina 1909–1910 ilmestynyt paikallislehti.


title: Parikkala (lehti)

text: Vanhasuomalainen "Parikkala" perustettiin taustaltaan nuorsuomalaisen "Parikkalan Sanomien" kilpailijaksi. Sen vastaavana toimittajana ja julkaisijana toimi Olli Juntunen. Savonlinnassa kerran viikossa painettu lehti ilmestyi vain vuoden ajan ennen kuin se kärsi tappion kilpailijalleen.


title: Sisäinen motivaatio

text: Sisäinen motivaatio kumpuaa yksilön sisältä eikä siten ole ulkopuolelta ohjattavissa. Sen ydinkäsitteenä voidaan pitää autonomiaa eli omaehtoisuutta. Sisäisesti motivoitunut ihminen nauttii tekemisestä itsestään tai arvostamansa päämäärän saavuttamisen ajatuksesta. Yksilön toiminta on tällöin omaehtoista; motivaatio lähtee hänestä itsestään eikä ulkoisten palkkioiden yllyttämänä. Autonomian edellytyksenä on, ettei yksilön toimintaa pyritä kontrolloimaan liiallisin rajoituksin. Toiminnan- ja valinnanvapaus ovat seikkoja, jotka kultivoivat sisäisesti motivoituneen yksilön tuloksellisuutta tavoitteidensa saavuttamisessa.


title: Sisäinen motivaatio

text: Motivoitunut käytös edellyttää intentiota eli pyrkimystä tavoitteidensa saavuttamiseen; se on siis toimintaa, joka välittyy intentioiden kautta. Motivaatio voidaan jakaa sisäiseen ja ulkoiseen motivaatioon sen perusteella, kumpuavatko nämä intentiot yksilön sisältä omaehtoisesti vai ohjaako yksilön intentioita jokin ulkoinen motiivi. Sisäisesti motivoitunut yksilö hakeutuu tekemään hänelle mielekkäitä asioita ja tehtäviä. Tehtävät innostavat häntä ulkoisista palkkioista riippumatta. Sisäinen motivaatio on proaktiivista, mikä tarkoittaa, että sisäisesti motivoituneen yksilön valinnat ja teot ovat hänen omien arvojensa ja päätöstensä mukaisia. Ne eivät ole olosuhteiden tai ulkoisen tahon sanelemia. Näin ollen yksilö ei joudu pakottamaan itseään tehtävien pariin, koska motivaatio niin sanotusti virtaa hänestä sisältäpäin. Tällainen tekeminen koetaan huomattavasti vähemmän raskaaksi kuin ulkoisesti motivoitu tekeminen.


title: Sisäinen motivaatio

text: Eduskunnan tulevaisuusvaliokunnan julkaisussa on korostettu sisäisen motivaation kahden eri muodon eroavaisuutta. Sisäsyntyinen motivaatio motivoi yksilöä kaikista vahvimmin, koska siinä jo tekeminen itsessään tuottaa tekijälle nautintoa. Sillä voidaan tarkoittaa oppimistehtävistä nauttimista, tehtäväsuuntautuneisuutta, uteliaisuutta, sitkeyttä ja tehtäviin sitoutuneisuutta.


title: Sisäinen motivaatio

text: Sisäistetty motivaatio kytkeytyy itselle tärkeisiin päämääriin ja siksi tekeminen tuntuu merkitykselliseltä. Tehtävissä ja toiminnoissa nimenomaan niihin sitoutuminen on palkitsevaa. Sisäistetty motivaatio onkin korvaamaton tekijä opiskelun ja työelämän yhteydessä, kun tulosten saavuttaminen vaatii pitkäjänteistä työtä.


title: Sisäinen motivaatio

text: Eduskunnan tulevaisuusvaliokunnan raportissa käsitellään sisäisen motivaation kolmea perustekijää, joita ovat kyvykkyys, autonomia ja yhteisöllisyys. Käsitteistä on arkikielessä kuvainnollisesti puhuttu myös vapautena, virtauksena ja vastuuna.


title: Sisäinen motivaatio

text: Kyvykkyys tarkoittaa yksilön kokemusta siitä, että hän osaa asiansa ja on aikaansaava tekemisissään. Kyvykkääksi itsensä tunteva henkilö uskoo pystyvänsä suoriutumaan annetuista tehtävistä menestyksekkäästi. Koetun kyvykkyyden on todettu olevan suorassa yhteydessä parempaan lopputulokseen.


title: Sisäinen motivaatio

text: Omaehtoisuudella tarkoitetaan yksilön kokemusta siitä, että tekeminen on hänestä itsestään lähtöisin, eikä tunnu ulkoapäin ohjatulta. Motivaatio on lähtöisin yksilöstä itsestään eikä ympäristön tarjoamista palkkioista. Olennaista on, kokeeko henkilö tavoitteet omikseen.


title: Sisäinen motivaatio

text: Kolmas sisäisen motivaation lähde, yhteisöllisyys, pohjautuu yksilön tarpeeseen olla yhteydessä toisiin ihmisiin. Yksilö on parhaimmillaan, kun hän kokee olevansa osana kannustavaa, turvallista ja lämminhenkistä yhteisöä. Motivaatio on siis vahvasti kytköksissä ympärillä oleviin ihmisiin. Toinen elementti vuorovaikutuksen lisäksi yhteisöllisyyttä määrittämään on yksilön tarve kokea tekevänsä hyvää muille. Ihminen pyrkii auttamaan läheisiään ja huolehtimaan siitä, ettei vahingoita muita ihmisiä.


title: Sisäinen motivaatio

text: Sisäisen motivaation merkitys oppimisen ja opiskelun lähtökohtana on erittäin merkittävä. Sillä on selkeä yhteys yksilön oppimiskykyyn; sisäisesti motivoitunut ihminen pystyy suuntaamaan keskittymisensä ja tarkkaavaisuutensa olennaisiin asioihin. Tämän voidaan katsoa johtavan laadukkaaseen ja monipuoliseen oppimiseen sekä sinnikkyyteen. Sisäisesti motivoituneen opiskelijan sitoutuminen opintoihin ja tehokkuus niiden suorituksessa ovat kestävämmällä pohjalla kuin ulkoisesti motivoituneen opiskelijan.


title: Sisäinen motivaatio

text: Opiskelijan sisäinen motivaatio on parhaimmillaan, kun hän voi itse vaikuttaa opintojensa sisältöön. Tärkeiksi tai mieleisiksi kokemiensa asioiden opiskelu lisää yksilön autonomian tunnetta ja vaikuttaa sitä kautta myös kokemukseen omasta kyvykkyydestä. Sisäisesti motivoituneet opiskelijat vaikuttavat positiivisesti myös oppimistilanteisiin ja tuloksiin luokkaympäristössä. Opetuksen ja oppimisen taso paranevat opettajan huomatessa opiskelijoiden aidon halun oppia. Opettajan suhtautumisella oppilaisiin on siis todettu yhteys oppimistuloksiin; innostus korreloi tuloksellisuuden kanssa. Tutkimuksen mukaan informoiva palaute yhdistettynä paineettomaan opiskeluilmapiiriin tukee autonomian ja kyvykkyyden tunteita ja sitä kautta sisäistä motivaatiota.


title: Anja Klinar

text: Anja Klinar (s. 30. huhtikuuta 1988 Jesenice) on slovenialainen uimari. Hän edustaa PK Radovljica -seuraa ja on pituudeltaan 170 cm.


title: Anja Klinar

text: Klinar sijoittui Moskovan lyhyen radan MM-kilpailuissa 2002 12:nneksi 200 metrin rintauinnissa sekä 13:nneksi 200 ja 400 metrin sekauinneissa. Hän voitti junioreiden Euroopan-mestaruuden 200 ja 400 metrin sekauinnissa Glasgow'ssa 2003. Saman vuoden Dublinin lyhyen radan EM-kilpailuissa hän sijoittui 400 metrin sekauinnissa neljänneksi ja 200 metrin sekauinnissa kuudenneksi. Hän sai Madridin pitkän radan EM-kilpailuissa 2004 pronssia 400 metrin sekauinnissa ajalla 4.46,05 ja sijoittui 200 metrin sekauinnissa kahdeksanneksi. Lissabonin junioreiden EM-kilpailuissa hän saavutti kultaa 200 ja hopeaa 400 metrin sekauinnissa.


title: Anja Klinar

text: Klinar sijoittui Ateenan olympialaisissa 2004 400 metrin sekauinnissa 13:nneksi, 200 metrin perhosuinnissa 28:nneksi ja 4 × 200 metrin vapaauintiviestissä 16:nneksi. Saman vuoden Wienin lyhyen radan EM-kilpailuissa hän oli 200 metrin sekauinnissa neljäs ja 400 metrin sekauinnissa kuudes. Montrealin MM-kilpailuissa 2005 hän sijoittui 11:nneksi sekä 200 että 400 metrin sekauinnissa. Lyhyen radan EM-kilpailuissa Helsingissä 2006 hän oli seitsemäs 400 metrin sekauinnissa.


title: Anja Klinar

text: Klinar sijoittui Melbournen MM-kilpailuissa 2007 400 metrin sekauinnissa 13:nneksi ja 200 metrin sekauinnissa 16:nneksi. Eindhovenin pitkän radan EM-kilpailuissa 2008 hän oli kuudes 400 metrin sekauinnissa. Pekingin olympialaisissa hän sijoittui 400 metrin sekauinnissa 16:nneksi ja 200 metrin sekauinnissa 25:nneksi. Rooman MM-kilpailuissa 2009 hän oli 400 metrin sekauinnissa neljästoista. Saman vuoden Istanbulin lyhyen radan EM-kilpailuissa hän sijoittui 400 metrin sekauinnissa kuudenneksi.


title: Anja Klinar

text: Klinar sijoittui Budapestin pitkän radan EM-kilpailuissa 2010 neljänneksi 400 metrin sekauinnissa ja kahdeksanneksi 200 metrin perhosuinnissa. Saman vuoden lyhyen radan EM-kilpailuissa Eindhovenissa hän saavutti hopeaa 400 metrin sekauinnissa ajalla 4.30,83 ja sijoittui kuudenneksi 200 metrin perhosuinnissa. Shanghain MM-kilpailuissa 2011 hän oli 400 metrin sekauinnissa kahdestoista.


title: Anja Klinar

text: Klinar ui Debrecenin pitkän radan EM-kilpailuissa 2012 toisen osuuden Slovenian joukkueessa, joka saavutti pronssia 4 × 200 metrin vapaauintiviestissä. Hän oli lisäksi viides 400 metrin sekauinnissa. Lontoon olympialaisissa hän sijoittui 400 metrin sekauinnissa kymmenenneksi, 200 metrin perhosuinnissa 11:nneksi ja 4 × 200 metrin vapaauintiviestissä 14:nneksi. Hän sijoittui 2014 Dohan lyhyen radan MM-kilpailuissa 13:nneksi 400 metrin vapaauinnissa ja 16:nneksi 400 metrin sekauinnissa. Kazanin MM-kilpailuissa 2015 hän oli yhdeksäs 400 metrin sekauinnissa sekä kymmenes 200 metrin perhosuinnissa ja 400 metrin vapaauinnissa. Saman vuoden Netanyan lyhyen radan EM-kilpailuissa hän sijoittui kuudenneksi 800 metrin vapaauinnissa.


title: Salon Sanomat

text: Salon Sanomat oli Salossa vuosina 1908–1910 ilmestynyt paikallislehti.


title: Salon Sanomat

text: "Turun Sanomiin" sidoksissa ollut "Salon Sanomat" perustettiin paikkakunnan puolueettomaksi uutis- ja ilmoituslehdeksi. Kerran viikossa ilmestyneen lehden vastaavana toimittajana työskenteli August Tappura. Se lopetettiin kannatuksen puutteen takia.


title: Salon Sanomat

text: Vuosina 1936–1941 paikkakunnalla ilmestyi toinen "Salon Sanomat" -niminen lehti.


title: Simo Pasanen

text: Simo Pasanen (11. joulukuuta 1933 – 6. kesäkuuta 2009) oli Yleisradion toimittaja, joka muistetaan monista radio- ja televisiojutuistaan Turusta ja muualta Lounais-Suomesta 1950-luvun lopulta vuoteen 1996.


title: Simo Pasanen

text: Simo Pasanen varttui Riihimäellä. Ylioppilastutkinnon suoritettuaan hän pestautui Hämeen Sanomiin oppimaan toimittajan työtä. Ura eteni Turkuun, jossa hän työskenteli ensin Uusi Aura -lehdessä ja sitten Turun Sanomissa. Samoihin aikoihin hän alkoi tehdä myös radiojuttuja Yleisradiolle Turun Sanomien kustantajan Irja Ketosen luvalla.


title: Simo Pasanen

text: Aluksi Pasanen teki radioon viihdeohjelmia kuten "Toist puolt jokke, Tervetuloa aamukahville" ja "Rannikolta rannikolle". Yleisradion alkaessa 1960- ja 1970-lukujen vaihteessa perustaa omia alueradioitaan Pasanen sai vakituisen toimittajan paikan yhtiöstä ja suuntautui yhä enemmän radion ja television uutistoimittajan työhön. Hänen erikoisaloikseen muodostuivat Varsinais-Suomen ohella merenkulku ja tieliikenne.


title: Igor Majcen

text: Igor Majcen (s. 24. elokuuta 1969 Ljubljana) on slovenialainen uimari, joka aktiiviurallaan edusti myös Jugoslaviaa. Seuratason kilpailuissa hän edusti PK Ljubljanaa. Hän on pituudeltaan 190 cm.


title: Igor Majcen

text: Majcen sijoittui 1988 Soulin olympialaisissa 1 500 metrin vapaauinnissa 18:nneksi ja 400 metrin vapaauinnissa 28:nneksi. Vuonna 1991 hän oli 1 500 metrin vapaauinnissa kuudes Perthin MM-kilpailuissa ja neljäs Ateenan EM-kilpailuissa. Barcelonan olympialaisissa 1992 hän sijoittui 1 500 metrin vapaauinnissa kuudenneksi ajalla 15.19,12.


title: Igor Majcen

text: Majcen saavutti Sheffieldin pitkän radan EM-kilpailuissa 1993 pronssia 1 500 metrin vapaauinnissa ajalla 15.15,05. Saman vuoden lyhyen radan MM-kilpailuissa Palma de Mallorcalla hän oli 1 500 metrillä viides. Rooman MM-kilpailuissa 1994 hän sijoittui 1 500 metrin vapaauinnissa 17:nneksi ja 400 metrin vapaauinnissa 19:nneksi, 1996 Atlantan olympialaisissa 1 500 metrillä 28:nneksi.


title: Igor Majcen

text: Majcen sijoittui Perthin MM-kilpailujen 1998 avovesiuinnin 5 kilometrillä seitsemänneksi. Sekajoukkuekilpailussa hän oli 25 kilometrillä viides ja 5 kilometrillä kuudes. Avovesiuinnin MM-kilpailuissa Sharm el-Sheikhissa 2002 hän oli 25 kilometrillä neljäs ja 10 kilometrillä kymmenes. Barcelonan MM-kilpailuissa 2003 hän sijoittui 25 kilometrillä niin ikään neljänneksi, Montrealin MM-kilpailuissa 2015 samalla matkalla 14:nneksi.


title: Kepler-70c

text: Kepler-70c (tunnetaan myös nimillä KOI-55.02 ja KOI-55 c) on eksoplaneetta, jonka löytämisestä ilmoitettiin julkisesti 22. joulukuuta 2011. Se kiertää himmeää B-tyypin alikääpiötähteä Kepler-70 noin 3 850 valovuoden päässä Maasta, Joutsenen tähdistön suunnalla. Planeetan massa vastaa noin kahta kolmasosaa Maan massasta.


title: Kepler-70c

text: Kepler-70c kiertää emotähteään 0,0076 AU:n etäisyydellä, ja sen kiertoaika on vain noin 8,23 tuntia. Planeetta onkin yksi lyhimmässä ajassa tähtensä kiertävistä ja lyhimmän kiertoradan omaavista planeetoista. Lisäksi läheisyys emotähteen nostanee planeetan pintalämpötilan jopa 6 350 Kelviniin, mikä tekee siitä myös erään kuumimmista tunnetuista eksoplaneetoista.


title: Kepler-70c

text: Kepler-70c ja sen naapuriplaneetta Kepler-70b ovat 3:2 -resonanssissa keskenään. Ne lienevät selvinneet emotähtensä jättiläistähtivaiheesta, joka päättyi noin 18 miljoonaa vuotta sitten. Kepler-70b kulkee vain 240,000 km päästä Kepler-70c:stä niiden lähimmän kohtaamisen aikana. Tämä on lyhyin raportoitu kahden eksoplaneetan välinen etäisyys.


title: Erno Hopponen

text: Erno Karri Kasperi Hopponen (s. 16. joulukuuta 1996 Helsinki) on suomalainen jääkiekkopuolustaja, joka edustaa Mestis-joukkue KOOVEE:tä. Hän toimii joukkueen varakapteenina. Hopponen on pelannut kaudella 2018–2019 myös lainalla KOOVEE:n yhteistyöjoukkueessa, SM-liigajoukkue Tampereen Ilveksessä.


title: Erno Hopponen

text: Hopponen on Jokereiden kasvatti. Hän siirtyi juniorina sittemmin Helsingin IFK:hon. Hopponen pelasi kaudella 2011–2012 seuran C-nuorissa, jossa hän voitti kauden päätteeksi I-divisioonan hopeaa. Hopponen pelasi kauden aikana myös yhden ottelun lainalla sekä Helsingin Jääkiekkoklubin B2- että C-nuorissa. Kauden 2012–2013 hän pelasi B2-nuorten SM-sarjaa Espoo Bluesin ja Espoon Kiekkoseuran yhdistelmäjoukkueessa. Kauden 2013–2014 Hopponen aloitti EKS:n B-nuorissa ja toimi joukkueen varakapteenina B-nuorten Mestiksessä. Hän siirtyi kuitenkin kesken kauden pelaamaan samaa sarjaa Grankulla IFK:n paitaan. Kauden 2014–2015 Hopponen vietti pääosin seuran A-nuorissa, mutta hän pelasi myös yhden ottelun GrIFK:n miesten II-divisioonajoukkueessa.


title: Erno Hopponen

text: Kaudeksi 2015–2016 Hopponen palasi Bluesiin. Hän pelasi sekä A-nuorten Mestistä Blues Akatemiassa että A-nuorten SM-liigaa Bluesissa. Hopponen debytoi seuran SM-liigajoukkueessa runkosarjan viidenneksi viimeisellä kierroksella 1. maaliskuuta 2016 Kalevan Palloa vastaan. Hän sai ottelussa jääaikaa 9.35 minuuttia. Kaikkiaan Hopponen pelasi kauden aikana viisi SM-liigaottelua ilman tehopisteitä. Kaudella 2016–2017 hän jatkoi Bluesin A-nuorissa, joiden tehokkain puolustaja Hopponen oli tehoilla 4+13=17. Hän debytoi myös seuran miesten joukkueen tilalle perustetussa Espoo Unitedissa, Mestiksessä. Hopponen pelasi joukkueessa kolme runkosarja- ja kaksi playoff-ottelua. Hän voitti kauden päätteeksi Mestis-pronssia. Tammikuussa 2017 Hopponen teki Espoo Unitedin kanssa kevääseen 2018 asti ulottuvan sopimuksen.


title: Erno Hopponen

text: Hopposen ensimmäinen kokonainen kausi 2017–2018 miesten peleissä toi hänelle Espoo Unitedissa 35 runkosarja- ja kolmessa Suomen Cupin ottelussa tehot 1+5=6. Kaudeksi 2018–2019 Hopponen siirtyi vuoden mittaisella sopimuksella Mestiksen nousijajoukkue KOOVEE:hen. Hänet nimettiin joukkueen varakapteeniksi. Lokakuussa 2018 Hopponen kutsuttiin KOOVEE:n yhteistyöjoukkueen, SM-liigajoukkue Tampereen Ilveksen vahvuuteen paikkaamaan loukkaantumisia. Hän teki liigauransa avausmaalin 4. tammikuuta 2019 KooKoota vastaan.


title: Erno Hopponen

text: Hopponen valmistui ylioppilaaksi Espoon aikuislukiosta keväällä 2017.


Drug classification: making a hash of it? on Britannian parlamentin alaisen tieteellisen elimen Science and Technology Select Committeen vuonna 2006 julkaisema raportti. Raportissa muun muassa esitettiin luokittelu, jossa päihteet asetetaan järjestykseen niiden haitallisuuden mukaan siten, että ensimmäisenä on ihmisille vahingollisin: heroiini, kokaiini, barbituraatit, metadoni, alkoholi, ketamiini, bentsodiatsepiini, amfetamiini, tupakka, buprenorfiini, kannabis, päihteinä käytettävät liuottimet, DOM, LSD, metyylifenidaatti, anaboliset steroidit, GHB, ekstaasi, alkyylinitriitit ja khat.


title: Brit Awards 2016

text: Vuoden 2016 Brit Awards -gaala pidettiin 24. helmikuuta 2016 järjestyksessään 36. kertaa. Tapahtuma järjestettiin Lontoon The O2 -areenalla, josta palkintogaala lähetettiin suorana lähetyksenä.


title: Brit Awards 2016

text: Adele palkittiin gaalassa parhaana naisartistina, ja se oli hänen toinen voittonsa kyseisessä kategoriassa (ensimmäinen oli 2012). Coldplay voitti parhaan brittiyhtyeen palkinnon neljännen kerran, ensimmäinen palkinto on vuodelta 2001. Gaalan aikana katsojat saivat äänestää Twitterissä parasta brittivideota, ja One Direction voitti palkinnon kolmannen kerran peräkkäin.Britti-ikonin palkinnon saavat vertaansa vailla olevat artistit. Sävellykset, levytykset ja esiintymiset erottavat heidät muista ja tekevät pysyvän vaikutuksen maan kulttuurin. Musiikilliset saavutukset edustavat Iso-Britannian korkeinta tasoa.


title: BSE Sensex

text: S&P BSE Sensex (myös muodossa Sensex tai BSE30 on Bombayn pörssin (BSE) tunnetuin osakeindeksi. Indeksi otettiin käyttöön 1. tammikuuta 1986. Indeksiarvojen laskennan lähtöajankohdaksi valittiin 3. huhtikuuta 1979 ja indeksin kantalukuna oli 100. Syyskuun 2003 alusta lähtien S&P BSE Sensex on laskettu vapaasti kelluvien osakkeiden markkina-arvoon pohjautuen.


title: BSE Sensex

text: Indeksin suositun nimen Sensex otti käyttöön vuonna 1989 ensimmäisenä intialainen Deepak Mohoni. Sensex on lyhennelmä Bombayn pörssin tuolloin osakeindeksistään käyttämästä käyttämästä nimestä "BSE Sensitive Index" -nimestä.


title: BSE Sensex

text: Indeksiin kuuluvien yritysten lista tarkistetaan tavallisesti kahdesti vuodessa. Helmikuun 16. päivänä 2016 Bombayn pörssi tiedotti muuttavansa Sensex-indeksin laskentatapaa kesäkuun 2016 indeksitarkastuksen yhteydessä. Tämän jälkeen S&P BSE Sensex tultaisiin johtamaan S&P BSE 100 -indeksistä. Tarkempia indeksin sisältöä tai päivitettyä laskentatapaa koskevia tietoja muutoksen jälkeen ei tässä vaiheessa julkaistu.


title: BSE Sensex

text: Useiden intialaisten suuryrityksen osakkeet noteerataan Bombayn pörssin ohella myös kilpailevassa Intian kansallisessa pörssissä (NSE) ja ovat mukana Sensexin kanssa kilpailevassa NSE:n CNX Nifty -osakeindeksissä (Nifty 50).